Banke u Srbiji nezakonito naplatile preko 100 miliona evra | PC Press\nBanke u Srbiji nezakonito naplatile preko 100 miliona evra\n30. januar 2018. 30. januar 2018. Darko Topalović\nDonesena je prva pravosnažna presuda od strane Apelacionog suda u Beogradu po kojoj banka nema pravo da naplaćuje trošak obrade kredita, odnosno proviziju za obradu kredita. Radi se o jednokratnom trošku koji banke naplaćuju prilikom odobrenja kredita, odbijajući ga u određenom procentualnom iznosu od iznosa odobrenog kredita.\nPresudom je utvrđeno da je ništavna odredba ugovora kojom je ugovorena ova naknada, a koja je suprotna članu Zakona o obligacionim odnosima, koji definiše kamatu kao jedinu cenu kredita. Sud u presudi konstatuje da nije jasno na koje stvarne troškove se odnosi naplata ove provizije, ni da li ih stvarno ima, s obzirom na to da je banka sve svoje troškove morala već da uračuna u kamatu, kao cenu prodatog novca.\n„Banke u Srbiji su na ovaj način, u poslednjih 15 godina, od građana i privrede Srbije naplatile više od 100 miliona evra. Samo na stambenim kreditima, kojih u Srbiji trenutno ima oko 90.000, ako se uzme da je prosečan iznos kredita bio oko 50.000 evra, a prosečan procenat naplaćene provizije za obradu kredita bio jedan odsto, dolazi se do iznosa od 45 miliona evra naplaćenih samo na ovom tipu kredita“, navodi Dejan Gavrilović, predsednik Udruženja bankarskih klijenata Efektiva.\nDa je ovaj trošak fiktivan, a ne stvarni trošak, pokazuje poređenje dva kredita, jednog na iznos od 1.000 evra a drugi na iznos od 10.000 evra. Banka sa oba klijenta obavi isti posao realizacije kreditnog posla i na oba kredita naplati jedan odsto od odobrenog iznosa, što znači da na prvom zaradi deset evra, a na drugom 100 evra, za potpuno isti posao. Prema Gavrilovićevim rečima, pravo na povraćaj imaju korisnici kredita koji su platili proviziju za obradu kredita, bez obzira na to da li je reč o fizičkim ili pravnim licima. Pravo na povraćaj se ostvaruje tužbom i postupak je moguće pokrenuti bez obzira na vrstu kredita i valutu u kojoj su krediti isplaćeni.\nTagovi: Apelacioni sud, banke, Dejan Gavrilović, Efektiva, krediti, presuda\n← Google dovodi AR na Chrome\nElon Musk zaradio milione na bacačima plamena →


Moskva: Estonija sprovodi otvoreni progon agencije Sputnjik - Sputnjik Srbija\n02:00 09 Avgust 2020\n14:08 12.12.2019 Preuzmite kraći link\nVlasti Estonije sprovode otvoreni progon Sputnjika u toj zemlji, koristeći administrativne metode kako bi stvarale prepreke u radu agencije, izjavila je portparolka Ministarstva inostranih poslova Rusije Marija Zaharova i pozvala OEBS da reaguje.\nPrema rečima Zaharove, u Estoniji se stvara „kritična situacija“ kada je reč o lokalnoj ispostavi Sputnjika, budući da se radi o „administrativnom pritisku estonskih vlasti koji je bez presedana“.\n„Poznato je da su estonske bezbednosne službe naložile svim bankama u zemlji da u potpunosti obustave sve transakcije koje su na bilo koji način povezane sa MIA Rusija sevodnja, što je dovelo do stopiranja isplata plata za 80 odsto zaposlenih, isplata zakupnine redakcije, ali i ostalih komunalnih usluga. Faktički je reč o totalnoj obustavi poslovanja“, istakla je ona.\nZaharova je ocenila i da su se estonske vlasti na ovaj način uključile u zajedničku kampanju diskriminacije medija u baltičkim zemljama, pre svega onih koji su povezani sa Rusijom.\n„Pozivamo da se sve međunarodne strukture, a pre svega OEBS, oglase o temi slobode medija“, dodala je portparolka ruskog Ministarstva.\nprogon, Sputnjik, Estonija


AMD EPIC procesori pružaju konkurentsku prednost u računarstvu trkačkom timu Mercedes-AMG Petronas Formule 1\nApr 27, 2022 AMD, F1\nAMD i Mercedes-AMG Petronas Formula One (F1) tim danas su pokazali kako su AMD EPYC procesori poboljšali kapacitet testiranja aerodinamike, doprinoseći tome da tim Mercedes-AMG Petronas osvoji svoj osmo konstruktorsko prvenstvo u trkačkoj sezoni 2021. Koristeći AMD EPYC procesore, tim je uspeo da postigne poboljšanje performansi od 20 odsto za radna opterećenja računarske dinamike fluida (CFD) koja su korišćena za modeliranje i testiranje aerodinamičkog toka njihovog F1 automobila.\n„Ponosni smo na partnerstvo sa aktuelnim šampionima konstruktora, Mercedes-AMG Petronas Formula One Timom, koji posluje na vrhuncu trka i tehnologije“, rekao je Dan Meknamara, stariji potpredsednik i generalni menadžer, Server Business Unit, AMD . „Za F1 timove, posedovanje najefikasnije računarske analize aerodinamike može značiti razliku između pobede i poraza u trci. Sa AMD EPYC procesorima, Mercedes-AMG F1 tim može da ponovi dizajn vozila brže i efikasnije od njihovog prethodnog sistema.”\nKoristeći AMD EPYC procesore, Mercedes-AMG Petronas F1 tim pomera granice onoga što je moguće sa CFD-om tako što razvija revolucionarnu aerodinamiku, istovremeno isporučujući cene i performanse potrebne za ispunjavanje budžetskih propisa koje je postavila Međunarodna federacija automobila ( FIA). Aerodinamika je jedan od najsloženijih tehničkih zadataka među F1 timovima i zahteva napredne procesore i servere za izvršavanje analiza i merila. Štaviše, FIA je razvila zamršen okvir koji diktira koliko CFD performansi i vremena u aerotunelu mogu da koriste F1 timovi, u nastojanju da izbegne davanje nepravedne konkurentske prednosti timovima sa više resursa.\n„AMD EPYC procesori nam nude platformu koja isporučuje aerodinamičke performanse iz dana u dan na najvišem mogućem nivou, dok istovremeno ispunjava naš cilj bržeg preokreta za iteraciju dizajna “, rekao je Sajmon Vilijams, šef Aero razvojnog softvera u Mercedes-AMG Petronas F1. „ Neverovatno , postigli smo 20 odsto poboljšanja performansi u odnosu na naš prethodni sistem što je prepolovilo naše CFD radno vreme. Ovo je veliki korak u poređenju sa prethodnim dobitkom od jedan ili dva procenta koji smo videli kod prethodnih sistema.\nAMD i Mercedes-AMG Petronas Formula 1 tim prvi put su najavili višegodišnje partnerstvo 2020. godine , kombinujući strast dve kompanije za ekstremne performanse.\nXiaomi TV Stick 4K koji svaki televizor pretvara u pametni TV\nADATA osvojila 6 Red Dot nagrada za dizajn


Svijet Osiguranja - Nove generacije – nova finansijska pravila (Broj 6, 2018)\nFinansijski stres i uticaj na osiguranje\nDanašnji mladi ljudi imaju drastično drugačije potrebe za finansijskim proizvodima u odnosu na njihove roditelje. Zaduženiji su, duže će morati da rade i slabiji im je povraćaj uloženog u odnosu na dugove što neminovno utiče na industriju finansijskog tržišta koje se mora prilagoditi njihovim potrebama. Održanje finansijske sigurnosti umesto plasmana proizvoda klasične štednje postaje najtraženija roba, ili, u prevodu veća je potreba za proizvodima za “kako preživeti“ umesto za “kako se obogatit\nPoslednjih godina osiguravači su shvatili da su se mnogi Amerikanci našli pred pravim finansijskim izazovima – kako da štede za “stare dane” kada svakog meseca sklapaju kraj s krajem. Uprkos tome, malo se kompanija uskladilo sa ovakvim potrebama klijenata, pokazalo je istraživanje koje je objavila konsultantska kuća PricewaterhouseCoopers (PwC) u svom godišnjem izveštaju.\nKako navode, kompanije iz ovog resora pre su usmerene na poboljšanje finansijske pismenosti Milenijalaca ali su, sudeći po istraživanjima, rezultati izostali, ili bar nisu na nivou koji se očekivao.\nDrugi, koji su pokušali da ohrabre klijente na ulaganja utvrdili su da njihovi napori ponekad dovode do neželjenih posledica – teškoća u otplaćivanju kredita zbog nepažnje u upravljanju gotovinom. Osim toga, oni koji se takmiče na tržištu za povećanje učešća u proizvodima koji donose finansijsku sigurnost uglavnom su izbor proizvoda prepustili kupcima.\nŠtaviše, mnogi stru;njaci za finansijsko savetovanje su se fokusirali na uski, izuzetno bogat segment kupaca, dok širok opseg potrošača koji žele savet a ne uklapaju se u ovu grupu, ostaje izvan njihovog radara.\nFinansije kao glavni stres\nIstraživanje PwC-a o finansijskoj sigurnosti pokazalo je da se više od polovine ispitanika (53 odsto) koji su zaposleni suočilo sa “finansijskim stresom” kada su lične finansije u pitanju dok je čak 46 odsto njih svoju finansijsku sigurnost označilo kao glavni izvor stresa.\nTo govori da veliki deo kupaca zapravo ostaje neuslužen jer je tradicionalni savetodavni pristup obuhvatio mali segment potrošača. Sa napretkom tehnologije i analitike kada je savetovanje postalo moguće i pomoću veštačke inteligencije i naprednijim analizama dramatično su smanjeni troškovi pružanja finansijskih savetodavnih usluga, što je stvorilo značajnu tržišnu priliku za ciljanje mnogo šireg broja kupaca. Istovremeno, sve veća digitalizacija, navodi se u analizi, povećala je očekivanja kupaca o transparentnosti, pristupačnosti i personalizaciji finansijskih savetodavnih rešenja za sve na finansijskom tržištu, uključujući i osiguravače.\nIntegrisana rešenja za usluge finansijske sigurnosti\nDa bi osvojili ove kupce, osiguravači moraju razumeti šta kupci žele, umesto da se fokusiraju samo na ono što mogu učiniti njihovi sopstveni proizvodi. U kratkoročnom smislu, ovo znači rešavanje potreba većine kupaca i pružanje odgovora kako da maksimiziraju svoje mesečne budžete. Na duži rok, kupci žele da se pripremaju za penzionisanje, potencijalne hitne slučajeve, zdravstvene potrebe, troškove studiranja i prenošenje bogatstva na mlađe generacije.\nIako se potrebe klijenata mogu činiti jednostavnim, pružanje saveta njima to nije s obzirom na složene i promenljive ekonomske i finansijske uslove s kojima se posebno suočavaju mlađi radnici. U proseku, Milenijalci su zaduženiji gotovo 300 odsto više na ime studentskog duga nego njihovi roditelji i zarađuju manje u odnosu na “Bejbi bum” generaciju njihovih roditelja. Mnogi mlađi radnici će morati da rade duže imajući u vidu istraživanja američkog tržišta koje procenjuje da će tamošnji Milenijalci raditi do svoje 75. godine.\nPrema ovom istraživanju njima se može pomoći personalizovanim finansijskim informacijama dostupnim “onlajn”, omogućavanjem lakog kontakta sa savetnikom i širokim spektrom prilagodljivih finansijskih proizvoda i rešenja.\nIako se od banaka, menadžera za upravljanje imovinom i finansijskih planera tipično očekuje da imaju sva sredstva i mogućnosti da pomognu klijentima da postignu svoje finansijske ciljeve, mnogi od njih su se fokusirali prvenstveno na pomoć bogatim kupcima ubrzavajući akumulaciju bogatstva i siguran pristup kreditima, a ne zaštitu aspekta finansijske održivosti ogromne većine drugih.\nOčekuje se da će Milenijalci činiti 50 odsto radne snage do 2020. godine i 75 odsto do 2025, a stepen njihovog finansijskog stresa posebno je zabrinjavajuć za poslodavce. Alarmantnih 47 procenata onih koji već osećaju finansijski stres kažu da im povremeno nedostaje ili posao ili da su se finansijske brige uticale na njihovu produktivnost na poslu. Još više, njih 50 odsto, rekli su da provode tri ili više sati svake nedelje na poslu baveći se ličnim finansijskim pitanjima.\nTo znači da će poslodavci i dalje biti kritična dodirna tačka za osiguravače kao efikasna tačka pristupa onima kojima je potreban program finansijske sigurnosti, navodi se u izveštaju.\nU očima zaposlenih poslodavci bi trebalo da štite njihovo finansijsko blagostanje, a ne da profitiraju od njih, ističu, a efikasnost poslodavca u pružanju finansijskih rešenja može poboljšati percepciju zaposlenih i zadovoljstvo njihovom nadoknadom. To zauzvrat ima stvarnu uticaj na performanse kompanije, zaključak je ovog istraživanja.\nS obzirom na sveobuhvatne potrebe klijenata, veličinu tržišta finansijske sigurnosti i motivaciju poslodavaca za pružanjem ovih programa, osnovno pitanje je kako osiguravači mogu uzeti deo ovog “kolača” pre konkurencije.\nAnalitičari kažu da to neće biti lako, da je na tržištu “gužva” od tradicionalnih, već prisutnih “igrača” kao što su finansijski savetnici u finansijskim institucijama, penzioneri, individualni i grupni osiguravači sve do konsultanata. Ovaj konkurentski pejzaž je posebno složen jer su sposobnosti ovih institucija promenljive, jer mnogi od njih ulaze u partnerstva i akvizicije da bi postigli više i često revidiraju svoje poslovne modele ne bi li držali korak sa promenama. Kao i na tržištu u celini, ocena je analitičara, besprekorni i personalizovani digitalni paketi usluga ostaće od vitalnog značaja. Klijentima je potrebno isplativo, korisničko iskustvo i realan uvid u njihove finansijske sposobnosti.\n“Svete” lične potrebe klijenta\nAutori istraživanja uvereni su da će se na takvom tržištu izboriti samo kompanije usredsređene na “svete” lične potrebe klijenata za finansijskom zaštitom, a iza sebe ostave klasičnu prodaju finansijskih proizvoda. Od nemalog uticaja će, navode, biti i digitalne platforme sa “ljudskom” podrškom u kritičnim momentima.\nDa bi se sa uspehom takmičili na takvom terenu, osiguravači će morati da odrede jasnu osnovu za diferencijaciju i fokusiranje ulaganja u mogućnosti koje su ključne za jačanje njihovog položaja na tržištu. Tražiće se specijalisti analitike, eksperti za potrošačko iskustvo, integrisani provajderi “na jednom šalteru”.\nOsiguravači koji to uspeju, zauzvrat imaju veliki prostor za rast na tržištu finansijske sigurnosti, “svetog trojstva” današnjih Milenijalaca koji će štednju za “crne dane” morati da odlože.


„Ujedinjeni Arapski Emirati su izuzetno važan politički i ekonomski partner Republike Srbije, a u toku dvodnevnog zasedanja biće razmatrane najznačajnije teme koje se tiču ekonomskih odnosa dve zemlje, privredne saradnje, saradnje u oblasti poljoprivrede, u oblasti životne sredine, kulture, energetike, turizma, saobraćaja, omladine i sporta“, rekao je Mali.\nOn je istakao da je poslednjih godina intenzivirana saradnja dve zemlje, što se posebno vidi po vrednosti investicija.\n„Neto priliv u 2018. godini iz UAE u Srbiju je bio 180 miliona evra, a 2010. godine investicije iz UAE su iznosile samo 300 hiljada evra. Ovaj podatak možda najbolje govori o tome koliko smo ojačali našu saradnju za samo nekoliko godina. Verujemo da ćemo zahvaljući ovakvom događaju, na kome će biti predstavnici velikih arapskih kompanija, pokrenuti još neke velike projekte – naglasio je ministar finansija.\nMali je rekao da su neke od najvećih investicija iz UAE „Al Dahra“, „Beograd na vodi“, „Er Srbija“, „Al Ravafed“, kao i da ukupna vrednost arapskih investicija u Srbiji iznosi četiri milijarde dolara.


Zaštitnik građana Zoran Pašalić izjavio je danas da Srbija najbolje razume strahove i potrebe izbeglica koje poslednjih godina u njoj pronalaze utočište imajući u vidu da je prethodnih decenija primila gotovo pola miliona sunarodnika, ali i pripadnika drugih nacionalnosti koji su morali da napuste svoje domove.\n"Srbija je zemlja koja u regionu, u Evropi, a i šire, ima najviše iskustva sa izbeglicama, jer je u njoj u poslednjih 30 godina utočište našlo više od 500.000 Srba, ali i pripadnika drugih nacionalnosti koji su morali da odu iz Hrvatske, Bosne i Hercegovine i sa Кosova i Metohije", rekao je Pašalić povodom obeležavanja 20. juna - Međunarodnog dana izbeglica, navodi se u saopštenju.\nOn je rekao da je to uticalo na naš veoma solidaran odnos prema izbeglicama koje nam od 2015. godine dolaze iz severne Afrike i sa Bliskog istoka.\nOn je naveo da su, osim sporadičnih incidenata, sve izbeglice koje su sa istoka došle u Srbiju i koje u njoj trenutno borave dobro primljene jer naši građani imaju iskustvo i razumevanje za sve muke koje proživljavaju ljudi koji su morali da ostave sve što imaju i krenu u nepoznato.\nZaštitnik građana je naglasio da je položaj izbeglica sa istoka u Srbiji veoma kompleksan i težak jer nemaju lične isprave, nemaju novca, ne poznaju jezik ni propise i da su posebno u riziku žene i deca bez pratnje, ali i da su im u Srbiji omogućeni svi neophodni uslovi za privremeni život, uz puno poštovanje međunarodnih standarda i visok stepen razumevanja i solidarnosti.\n"U Srbiji trenutno boravi više od 5.000 migranata, od kojih je većina smeštena u prihvatnim i centrima za azil i svima je obezbeđena zdravstvena zaštita, a za decu su pripremljeni posebni nastavni programi u školama", naglasio je Pašalić.


I mladi da se vakcinišu potiv gripa - oradio.rs\nU situaciji kada nam preti novi talas epidemije, sezonski grip bi zdravstveni sistem mogao da pogura do kolapsa. Zbog toga se ove godine na vakcinaciju gleda naročito pažljivo. Država je obezbedila rekordan broj doza vakcina, a ove godine se preporučuje imunizacija svim stanovnicima, a ne samo najosetljivijim grupama.\nMladi, do sada, nikada nisu bili ciljna grupa vakcinacije. Nisu doduše ni danas, makar nisu prioritet za besplatne vakcine, ali im se svakako sugeriše da bi trebalo da se vakcinišu i time povećaju šansu da se stvori kolektivni imunitet na sezonski grip i pre njegovog naleta oko nove godine.\nVakcinacija protiv sezonskog gripa uveliko traje, a počela je ranije nego prethodnih godina, kako bi se sprečio sudar korone i gripa. Obezbeđeno je više od pola miliona doza. Lekari apeluju da se iskoristi period mirnije epidemiološke situacije i da se vakcinišu svi kojima se to preporučuje, a to su hronični pacijenti i oni koji imaju udružene bolesti, trudnice, stariji građani, zdravstveni radnici, zaposleni u domovima za stare.\nDoktorka Dragana Kostadinović iz Doma zdravlja Novi Sad kaže da je u naš grad stigla 21.000 doza vakcine protiv sezonskog gripa.\n"Do sada je standard bilo deset hiljada, ranijih godina, a sada je to poduplano. Ove godine se vakcina sastoji od četiri soja gripa koji su cirkulisali u populaciji. Bezbedna je, dobro štiti i važno je da se njome zaštitimo ove godine, jer može da dođe do sudara sa kovid infekcijom", objašnjava Dragana Kostadinović.\nOna upozorava da simptomi mogu biti vrlo srodni i slični, te da je dobro pereduprediti standardne simptome gripa za koji već imamo vakcine.\n"Prioriteti su ranjive grupe, svi stariji od tri godine koji imaju hronična oboljenja, zatim trudnice, pacijenti sa transplantiranim organima, dijabetičari... Jesen je, ali još uvek nemamo povećan broj obolelih, tako da u Domove zdravlja još uvek dolaze zdravi ljudi da se vakcinišu", kaže doktorka Kostadinović.\nO važnosti vakcinacije protiv sezonskog gripa je govorio i dečiji imunolog i član Kriznog štaba Srbije Srđa Janković. On je rekao da je suština da se vakcinacija sprovede pre početka sezone virusa.\n"Ukoliko nas je ovaj slučaj sa Kovidom nečemu još naučio, to je da ne treba da potcenjujemo potencijal komplikacija respiratornih infekcija, a tu je grip na prvom mestu", rekao je Janković.\nVakcinacija protiv sezonskog gripa preporučuje se osobama sa hroničnim bolestima srca, pluća ili bubrega, dijabetičarima, osobama starijim od 65 godina, deci, osobama iz javnih službi (prosvetni i zdravstveni radnici, policija i vojska...).\nNovosadski studenti sa kojima smo razgovarali o vakcinaciji protiv sezonskog gripa imaju veoma odgovoran odnos prema vakcini, ali uglavnom ne misle da su ugroženi i da je potrebno da se vakcinišu. No, ima i izuzetaka:\nGoran: "Generalno mislim da je vakcinacija najbolja stvar koju možeš uraditi pre bolesti koja može biti smrtonosna. Mislim da ću se vakcinisati ako bude postojala varijanta, ali će to zavisiti od cene vakcine i hoće li mi biti dostupna uopšte."\nIrena: "Nisam planirala da se vakcinišem jer ne spadam u rizičnu grupu, a pandemija nije promenila moj stav po pitanju vakcinacije, samo smatram da nisam primarna kategorija."\nStefan: "Počeo sam da se bavim alternativnijim načinima lečenja i posebnom ishranom i nekako mi je zabavnije da se ne vakcinišem. Ne bih se vakcinisao tako olako, prvo bih potražio gde mogu da nađem neke relevantne informacije o vakcini, pa tek onda donosio odluku o tome."\nMihajlo: "Nisam protiv vakcinisanja, samo smatram da mi nije potrebno, jer skoro nikada nemam grip. Što se koronavirusa tiče, mislim da, ako pratim sve mere koje nam nalažu i vodim računa, nema potrebe za vakcinacijom. Svako treba da odluči o tome u skladu sa svojim zdravstvenim stanjem i senzibilitetom".\nVažno je znati da komplikacije vezane za grip mogu da se jave kod bilo koga. Oko 17.000 ljudi godišnje umre od gripa i to samo u Evropi, a nisu svi stari i osetljivi. Manji je rizik ako ste mladi i zdravi, ali se, nažalost, dešava. Veoma je važno, kako bi se sprečila bolest, da ukoliko primetite simptome ostanete kod kuće. Nešto najgore što možete da uradite jeste da u takvom stanju izađete i odete na posao, na primer. Ukoliko ih prenesete na kolegu ili neku drugu osobu sa kojom dođete u kontakt, možete ih dovesti u opasnost od komplikacija koje mogu da se završe i fatalno.\nUroš Ustić je lekar koji trenutno živi i radi u Nemačkoj. On je sa nama podelio svoje stavove o vakcinaciji i ispričao kako se prema njoj ophode u zemlji u kojoj trenutno boravi.\n"Mišljenja sam da i mlade osobe treba da budu vakcinisane, iako pripadaju kategoriji stanovništva koja ima daleko blažu kliničku sliku. Važnost vakcinacije sada je u tome da se njome povećava obuhvat vakcinacije i kreira kolektivni imunitet. Moj utisak je da su starije osobe mnogo disciplinovanije po ovom pitanju, nego mladi", kaže Ustić.\nOn kaže da se u Nemačkoj daleko veći broj ljudi ove godine prijavljuje za vakcinaciju, što je posledica sistema koji ozbiljno priprema stanovništvo na tu meru.\n"Ovde se organizuju akcije vakcinacije tako što zdravstvene službe obilaze kompanije i preduzeća, kako bi vakcinaciju olakšali što širem sloju stanovništva", kaže Uroš.


Ćevapi i čvarci za slavni AC/DC - Rock SvirkeRock Svirke\nĆevapi i čvarci za slavni AC/DC\nProdukcija koncerta je zaista na vrhunskom nivou, a dovoljno je reći da uvodnu numeru „Rock ‘n’ Roll Train” najavljuje ulazak lokomotive na binu, a da se koncert završava pucanjem iz topova! To je samo deo spektakla koji Angus Jang i drugovi spremaju za beogradski koncert.\nBraća Jang, Brajan Džonson, Klif Vilijams i Fil Rad u Beograd dolaze na dan koncerta, a osim što će ih sačekati sa pogačom i solju, organizatori planiraju da im ponude brojne srpske specijalitete, između ostalog i ćevape i čvarke. Za koncert vlada ogromno interesovanje medija iz cele Evrope, a primljeno je čak 1.135 zahteva za akreditaciju, od čega su odobrene samo 32 akreditacije za predstavnike medija.\nUkoliko želite da spektakl godine posmatrate u VIP loži uz piće, hranu i obezbeđeno parking mesto, to zadovoljstvo će vas koštati oko 25.000 dinara.\nOd svih ovih podataka ipak je najvažnija činjenica da su AC/DC u vrhunskoj formi, da je njihov koncert u svakom pogledu spektakularan, kao i da članovi benda tokom dvočasovne svirke daju sve od sebe a atmosfera koju prave na koncertima teško se može opisati, to treba doživeti…\nKarte od 3.900 do 11.000 dinara\nKoncert grupe AC/DC u Beogradu organizuje Producentska kuća „Komuna” zajedno sa firmama „United Promoters” iz Nemačke, D&D iz Rumunije i „Balkan Entertainment Company” iz Bugarske. Karte po ceni od 3.900, 4.300, 5.500, 8.900 i 11.000 dinara mogu se kupiti u „Eventimu”, Bilet-servisu, „Mamut storu” i prodavnicama IPS-a.\nPrijave zbog buke u Minhenu\nNakon koncerta u Minhenu policija je saopštila da je za vreme nastupa benda AC/DC primila više od 100 poziva građana koji su se žalili zbog prekomerne buke, a žalbe su stigle čak i iz Unterhahinga, koji je 20 kilometara udaljen od Olimpijskog stadiona! Da podsetimo, prema Ginisovoj knjizi rekorda, grupa AC/DC i zvanično spada među najglasnije grupe na svetu, a njihov rekord iznosi 132 decibela.


Mihajlovićeva: Kosovo nije tema na kojoj će Amfilohije deliti ljude na patriote i izdajnike\nBeta 8. januara 2018. 10:55\nPotpredsednica Vlade Srbije Zorana Mihajlović izjavila je danas da mitropolit crnogorsko-primorski Amfilohija Radovića oko pitanja Kosova ne treba da deli ljude na patriote i izdajnike, već da je Kosovo tema oko koje treba svi da se okupe kako bi se pronašlo najbolje rešenje.\nMitropolit Amfilohije je tokom vikenda izjavio da se boji da politika predsednika Srbije Aleksandra Vučića „vodi izdaji Srbije i Kosova“ i dodao da je „Apel za odbranu Kosova i Metohije“, napisan „zbog nepoverenja i kombinacija koje se prave“.\nZorana Mihajlović je u saopštenju navela da je Vučić „poslednji čovek u Srbiji kome se može reći da ne vodi račina o Kosovu i našim gradjanima koji tamo žive“.\n„Predsednik Vučić ima veliku podršku gradjana za evropsku politiku i politiku mira i regionalne saradnje koju sprovodi i od nje neće odustati. Predsednik se, kako je već nekoliko puta rekao, neće mešati u crkvene stvari, kao što ni mitropolit Amfilohije neće voditi državnu politiku Srbije“, rekla je ona.\nMihajlovićeva je navela i da očekuje da će se, kako se unutrašnji dijalog bude bližio kraju, pojačavati napadi nacionalista na Vučića.\nNa Amfilohijevu izjavu reagovao je danas i generalni sekretar Predsedništva Nikola Selaković koji je istakao da mitropolit govori „nešto što nikako ne odražava duh srpskog pravoslavlja“.\n„O izjavama Amfilohija Radovića bih mogao da govorim satima. Šta drugo da očekujete od čoveka koji je Vučić dva puta držao opelo, on se čovek bavi vradžbinama i nečemu što nije duh pravoslavlja“, rekao je Selaković za RTS i dodao da predsednik neće nastaviti politiku „dodvoravanja Radoviću, Gligoriju i sličnima“.\nNa izjavu mitropolita osvrnuo se jutros i direktor Vladine kancelarije za Kosovu i Metohiju Marko Djurić koji je ocenio da se Amfilohije odavno prestao da se bavi crkvenim pitanjima i „zagazio u blato srpske, opozicione politike“.\n„Ovom izjavom mitropolit Amfilohije je održao opelo svom crkvenom pozivu i svrstao se u red političara“, rekao je Djurić za televiziju Pink.\nNema tu šta da se deli – zna se ko je izdajnik – onaj koji se na Ustavu zakleo da će da brani celovitost i teritorijalni integritet Srbije uključujući i Kosovo i Metohiju a sada ima nameru da ga izda i traži saučesnike.\nBog na nebu a na zemlji srpskoj – novi politički silnici, new-age saslužnici…\nOpet ova mekece i kad treba i kad netreba, po njima niko nesme da kaze sto je u suprotnosti sa njihovim pogubnim stavovima ,odmah ustaju svi u u odbranu svog sefa (a ustvari stite sebe) i svi po istoj matrici, Sto Ona kao pravoslavka (bar se tako izdaje preko medija (mesi kolac,cesnicu docekuje Bozic sa sinom,“partnerom itd) ne prihvati da neko ima drugacije misljenje istavove po nekom pitanju Ako ne dozvoljava Crkvi da se „mesa“u drzavne poslove sto se ista mesa u crkvene. Crkva se obraca vernicima a ne njo i njoj slicnim ( sekretar predsednika ?).\nA KOD NAS SVE VERNIK DO VERNIKA DALI ZNAS STA PISES.\nGradjanski front: Novi sistem ne mogu graditi oni koji su doveli do degradacije…\nUpravljanje imovinom važno za investicije i radna mesta\nNarednih dana više snežnih padavina\nGodišnjica stradanja Srba u hrvatskoj akciji „Maslenica“\nPočeo sastanak Kosnet, Veselji, Haradinaj\nSkener najnovije generacije na Stomatološkom fakultetu\nPrvi Nacrt revidiranog Akcionog plana za Pogavlje 23\nGodišnjica stradanja Srba u hrvatskoj akciji…


Jeftini letovi iz Španije do Južne Koreje - Avio karte Španija Južna Koreja - eSky.rs\nAvio karte iz Španije do Južne Koreje\nPretražite letove iz Španije do Južne Koreje\nProverite najbolje prilike za letove iz Španije do Južne Koreje\nKada rezervisati letove do Južne Koreje\nDirektni letovi se obavljaju 2 dana u nedelji -\tčet.,\tsub..\n✔ Postoje li posebne ponude za letove iz Španije do Južne Koreje na eSky.rs?\n✔ Mogu li se pobrinuti za osiguranje prilikom rezervacije leta iz Španije do Južne Koreje?\n✔ Ako rezervišem let iz Španije do Južne Koreje, mogu li da rezervišem ujedno i smeštaj?\n✔ Koje avio-kompanije nude letove iz Španije do Južne Koreje?\nBudite sigurni, da na eSky.rs ponuda letova iz Španije do Južne Koreje uključuje ne samo niskotarifne avio-kompanije, već i one koje su specijalizovane za visoki standard.


Turneja kancelarke u znaku pozitivnih poruka | Politika | DW | 09.07.2015\nTurneja kancelarke u znaku pozitivnih poruka\nDa li poseta Angele Merkel daje dodatni politički značaj Srbiji? Poruke koje je nemačka kancelarka uputila – možda i neočekivano pozitivne, ocenjuju analitičari u Beogradu.\nPogledajte video 01:37\nTrajni link https://p.dw.com/p/1FvUs\nNakon zajedničkih izjava uoči početka zvaničnih razgovora, stekao se utisak da je Beograd sada u daleko povoljnijoj poziciji nego što je to bio pre četiri godine prilikom tadašnje posete Angele Merkel Srbiji. Nemačka kancelarka je sada ponovila da Zapadni Balkan ima evropsku perspektivu i posebno naglasila značaj Srbije za stabilnost regiona.\n„Veoma cenimo spremnost na kompromise koje je Srbija pokazala tokom pregovora sa Prištinom i to ćemo uzeti u obzir prilikom odlučivanja o otvaranja poglavlja za pregovore o članstvu u EU“, naglasila je Merkelova, što je za beogradske medije bio jasan signal kako „Srbija može da računa na podršku Berlina“.\nKao što se i pretpostavljalo, tema dijaloga Beograda i Prištine je očito bila jedna od ključnih tokom Merkelove posete, ali su isto tako pomenute kao veoma značajne i ekonomske teme, kao i problem migranata. Angela Merkel je istakla da mere štednje srpske vlade daju rezultate, kao i da Srbija i okolne zemlje mogu očekivati nemačku pomoć u rešavanju problema migranata koji Srbiju koji koriste kao tranzitnu zemlju.\nPozitivni tonovi iz Nemačke\nPoseta Merkelove Beogradu je izuzetno pozitivno intonirana, ocenjuje za DW Aleksandra Joksimović, direktorka Centra za spoljnu politiku. „Mislim da pozitivniju kvalifikaciju o normalizaciji odnosa između Beograda i Prištine u ovom trenutku nismo mogli dobiti. Bolja formulacija bi mogla biti samo da se poglavlja otvaraju, ali to se ne odlučuje na ovakvom mestu i u ovakvom formatu. Ali, sada mislim da je realno da do kraja godine pregovaračka poglavlja budu otvorena. Ekonomija, koja je bila druga tema tokom obraćanja medijima, takođe je bila pohvala Beogradu, i na neki način je bila antipod onome što se trenutno dešava sa Grčkom. Naravno, značajno je naglasiti da je nemačka kancelarka došla na Balkan u teškim trenucima za Evropsku uniju, što takođe mislim da je poruka kako Nemačka i EU drže otvorenom perspektivu daljih evropskih integracija regiona“, kaže Aleksandra Joksimović.\nNemačka kancelarka Angela Merkel prethodno je posetila Tiranu\n„Mislim da ovom posetom Nemačka želi da dodatno stabilizije situaciju na Balkanu, i da na taj način ojača i svoju poziciju, koja je na neki način dovedena u pitanje nakon svega što se dešava oko Grčke, koja je prilično narušila autoritet kako same Nemačke ali i Evropske unije (EU), smatra analitičar Branko Radun. Srbija sada u odnosu na to deluje kao jedan pozitivan primer, i čini mi se da Srbija to može da iskoristi bilo kroz investicije, ili kroz dobijanje zelenog svetla za otvaranje pregovora sa EU, a to sada deluje bliže nego ikad“, kaže Radun.\nSrbija dobija na političkom značaju?\nDijalog Beograda i Prištine je sada praktično blokiran sa albanske strane, koja pre svega strahuje od formiranja suda za ratne zločine pripadnika OVK, napominje Radun. Sada je očito svima jasno da to nije do Srbije, i mislim da se situacija promenila utoliko što Priština nema više otvoreni kredit i blanko podršku. Naravno, to ne znači da će sada Nemačka biti potpuno na strani Srbije, jer je taj odnos prema Srbiji zapadnih zemalja praktično isti već decenijama. Međutim, čini mi se da ako se posmatra neka šira slika da Srbija sada postaje nekako značajnije mesto na političkoj mapi Balkana i Evrope, smatra Radun:\n„Mislim da stoga nije slučajna ni dvodnevna poseta Angel Merkel Beogradu. Čini mi se da se nešto menja u tom dosadašnjem pristupu da se potpuno ugrožavaju ili ignorišu i srpski nacionalni i politički interesi. Ako primetimo da smo u istom danu imali posetu Merkelove i odbacivanje britanske rezolucije o genocidu u Srebrenici u Savetu bezbednosti UN. Možda je preterano reći da su to dve pobede Beograda, ali one nekako daju na težini Srbiji i Beogradu. Ako se tome doda frustracija Grčkom, onda Srbija ima šansu da se pozicionira kao tačka stabilnosti na ovim prostorima i kao partner na koga se može računati“, kaže Radun.\nPozitivne poruke i regionu\n„Imam utisak da je čitava balkanska turneja Angele Merkel u znaku pozitivnih poruka, jer smo slične poruke mogli čuti i u Tirani, kaže direktorka Centra za spoljnu politiku. U tom smislu me najviše zanima kakva će poruka biti danas u Sarajevu, odnosno da li će se naći tako pozitivne reči i za ono što se dešava u Bosni i Hercegovini. A znamo da Nemačka takođe ulaže velike napore da i BiH sigurnijim koracima krene u dalje procese evropskih integracija“, ističe Aleksandra Joksimović.\nKancelarka na Balkanu – za svakog ponešto\nKako izgleda Balkan uoči posete nemačke kancelarke Angele Merkel? Mediji na nemačkom jeziku osvrću se na situaciju u Albaniji, Srbiji i Bosni i Hercegovini… (08.07.2015)\nPovezani sadržaji Srbija, Nemačka, Politika, Angela Merkel, Aleksandar Vučić, Nemačka, Srbija i region\nKljučne reči Srbija, Angela Merkel, Aleksandar Vučić, Nemačka, politika\nTrajni link https://p.dw.com/p/1FvOq


Neonacisti ostaju bez mesta za hodočašće | Autonomija\nNačelnik austrijskog sela u kom su sahranjeni roditelji Adolfa Hitlera rekao je danas da je uklonjena ploča sa njihovog groba.\nNačelnik sela Leonding Valter Bruner rekao je da je odluku donela rođaka koja nije želela da grob i dalje služi kao mesto hodočašća neonacistima.\nHitler je rođen u obližnjem gradu Braunau, a detinjstvo je proveo u Leondingu, udaljenom oko 10 kilometara od Linca.\nBruner je rekao da nema podataka o Hitlerovoj rođaci ali da se raduje njenoj odluci. Ploča je uklonjena prošle srede i parcela će biti upotrebljena za novu sahranu.\nOn je rekao da ekstremni desničari redovno posećuju grob, na kome ostavljaju cveće i nacističke slogane.


Vučić: Potrebni dobri odnosi sa cijelom BiH – Top Portal\nsreda 05 avgusta 2020 / 23:08\n– Moramo da se poštujemo i da znamo da Srpske nema bez Srbije, a ne znam kako bi Srbija preživjela da poslije svega što se dogodilo ostane bez Srpske – rekao je Vučić sinoć za Televiziju Pink.\nVučić je rekao i da zbog Srpske trpi pritiske iz međunarodne zajednice, ali da su oni mnogo veći zbog Kosova, te pomenuo kako u Srbiji postoje ljudi koji smatraju da se Srpska ne tiče Srbije. On je dodao kako mu je čudno da se uvijek prebacuje Srbima u Srpskoj da su oni ti koji krše Dejton, što nije tačno.\nVučić se prisjetio i programskog dokumenta SDA koji smatra veoma važnim i na koji treba obratiti pažnju, jer se tu govori kako treba da se uklone srpske opštine oko Sarajeva i nestane Republika Srpska, de fakto. On je dodao da je pitao ljude iz međunarodne zajednice odakle im obraz da bilo šta pitaju nekog u Srpskoj, ako ćute na taj dokument, a da su oni slegli ramenima i rekli da je to problem sa svima.\nVučić je rekao i da je ponosan na srpski narod u Crnoj Gori koji podignuto drži glavu, te naveo kako je spreman da uvijek razgovara sa Milom Đukanovićem, ali napomenuo i da treba brinuti o 28,73 odsto Srba u Crnoj Gori.\nSrbi večeras čekaju Novu godinu


Dobrim idejama bliži svetu - PKS-RPK Novi Sad\n– Izuzetno me raduje što među pronalazačima – inovatorima vidim puno i mladih i onih večito mladih, jer to je dokaz da imamo velik potencijal koji nadilazi u našem društvu nepravedno zapostavljene trendove – rekao je na svečanom prijemu za nagrađene pronalazače i mlade talente, pozdravljajući ih u ime Pokrajinske vlade, pokrajinski sekretar za visoko obrazovanje i naučnoistraživačku delatnost, profesor dr Zoran Milošević.\n– U narednoj godini Pokrajinska vlada opredelila je 35 miliona dinara za subvencije koje će pomoći povezivanje nauke i privrede i već se radujem pritisku inovatora za dobijanje ovih subvencija, jer to će biti pritisak dobrim idejama koje će nas približavati svetu.\nPrijem u Pokrajinskoj vladi organizovan je kao kruna veoma uspešne godine Saveza pronalazača Vojvodine, koji je u godini kada se navršilo 160 godina od rođenja Nikole Tesle i godini preduzetništva, pod pokroviteljstvom Pokrajinske vlade, organizovao 30. Međunarodni festival inovacija, znanja i stvaralaštva „Tesla fest“, ali i učešće naših pronalazača i mladih talenata na izložbama u Rusiji, Kini, Češkoj Republici, Bugarskoj, Republici Srpskoj i mnogim drugim zemljama.\n– Tesla-fest je prerastao u značajan privredni, kulturni i naučni događaj ne samo u našoj zemlji, nego i u regionu i uspešno afirmiše inovacije, pronalazaštvo i intelektualnu svojinu kao važan faktor ekonomskog i tehnološkog razvoja, a mnogi pronalasci promovisani na njemu doživeli su i svoju praktičnu realizaciju- rekao je predsednik Upravnog odbora Saveza pronalazača Vojvodine i Tesla-festa Anđelko Glavašević.\n– Na ovogodišnjem je učestvovalo više od 120 izlagača, predstavnika škola, instituta, fakulteta, preduzetnika, kompanija, sa više od 400 inovacija pronalazaka, tehnologija i radova mladih talenata iz naše zemlje, Rusije, Kine, Češke, Bugarske, Moldavije, Republike Srpske, Crne Gore, Slovenije…\nNaši pronalazači i mladi talenti u ovoj godini su učestvovali i na prestižnim izložbama inovacija u svetu i osvojili najviša priznanja i nagrade, kao što su Granpri nagrada WIPO Svetske organizacije za intelektualnu svojinu, te veliki broj zlatnih i srebrnih medalja.\nIzvor: Dnevnik, D. D.\nJoš nije kasno da postanete pionir Balkana i izborite se za investiciju od 250.000 evra\nPioniri Balkana, najveće regionalno takmičenje za startup kompanije sa fondom od 250.000 evra, idealna je šansa za preduzetnike,…\nPoreznici su sredili podatke o pristiglim prijava vezanim za porez na dohodak građana. Ove godine prihode iznad trostruke prosečne…\nSledi likvidacija gubitničkih preduzeća\nMinistarstvo privrede saopštilo je danas da će suprotno napisima u medijima, tokom ove i sledeće godine će biti…\nRazmatra se ukidanje osiguranja za slučaj nezaposlenosti\nVlada Srbije razmatra ukidanje naknade za osiguranje od 0,75 odsto za slučaj nezaposlenosti, kao deo mera za rasterećenje privrede,…


Time se obeležava kraj ere Windowsa Viste, verovatno najgoreg operativnog sistema tog svetskog proizvoðaèa hardvera i softvera.\nVista je u poèetku bila zamišljena kao revolucionarna zamena za svoje prethodnike uz inovaciju fajl sistema i korisnièkog interfejsa. Ipak, Vista se izmakla kontroli i velika veæina korisnika jednostavno nije bila zadovoljna njenom stabilnošæu. Štaviše, Microsoft je poèeo da popravlja probleme još tokom razvojne faze, a novi sistem organizacije podataka je napušten.\nIako je novi Aero dizajn bio privlaèan, 3D opcija korišæenja je bila prezahtjevna za veæinu raèunara tako da je vrlo retko aktivirana. Pored 3D-a, pojedini delovi Viste nisu normalno funkcionisali, pogotovo kod starijih raèunara.\nVista je dobila reputaciju kao operativni sistem koji crpi previše resursa ureðaja kojeg pokreæe, a posebno laptopova.


Naš as, koji brani boje Lacija, predstavljen je od strane uglednog sajta kao 17. najbolji fudbaler na planeti u poslednjih 12 meseci. Na prvom mestu nije bilo iznenađenja, tu se nalazi hrvatski reprezentativac Luka Modrić, iza njega su Kristijano Ronaldo i Mohamed Salah.\nJedna stvar posebno privlači pažnju, a to je da Lionel Mesi zauzima tek 11. mesto. On je u prošloj takmičarskoj godini bio najbolji strelac sa 34 postignuta gola u prvenstvu, ali nešto slabiji učinak u Ligi šampiona i na Svetskom prvenstvu, ga je ostavio po strani za izbor najboljeg. Još čudnije je što na listi nema as Pari Sen Žermena i brazilske reprezentacije Nejmara.\nOvde možete pogledati listu najboljih fudbalera po izboru ovog fudbalskog sajta:\n3. Mohamed Salah (Liverpul)\n4. Marselo (Real Madrid)\n5. Dijego Godin (Atletiko Madrid)\n6. Kevin De Brujne (Mančester siti)\n7. Kilijan Mbape (PSŽ)\n8. Rafael Varane (Real Madrid)\n9. Serhio Ramos (Real Madrid)\n10. Antoan Grizman (Atletiko Madrid)\n11. Lionel Mesi (Barselona)\n12. Eden Azar (Čelsi)\n13. Alison (Liverpul)\n14. Hari Kejn (Totenhem)\n15. Žoržinjo (Čelsi)\n16. Sadio Mane (Liverpul)\n17. Sergej Milinković Savić (Lacio)\n18. Daglas Košta (Juventus)\n19. Samjuel Umtiti (Barselona)\n20. Geret Bejl (Real Madrid)\n21. Pol Pogba (Mančester junajted)\n22. Mario Mandžukić (Juventus)\n23. Milan Škrinjar (Inter)\n24. Jan Oblak (Atletiko Madrid)\n25. Serhio Aguero (Mančester siti)


Potrebno zatvoriti ilegalne otpade i ilegalna preduzeća iz ove oblasti kako bi se povećale šanse za pristupanje EU | Energetski portal Srbije\nPotrebno zatvoriti ilegalne otpade i ilegalna preduzeća iz ove oblasti kako bi se povećale šanse za pristupanje EU\n23.03. 2015 Srbija | Upravljanje otpadom\nKrajem prošle nedelje u Beogradu je održana konferencija „Cirkularna ekonomija i upravljanje otpadom“ na kojoj su učestvovali i predstavnici „Šolc holdinga“.\nPredstavnik ove kompanije gospođa Beate Kummer izjavila je da u Republici Srbiji postoji oko 3 hiljade lokacija malih ilegalnih otpada u industriji reciklaže metala i oko 2 hiljade ilegalnih deponija otpada. Takođe je dodala i da ilegalna preduzeća koriste luke za izvoz reciklažnog materijala za skladištenje i tretman metalnog otpada.\nOna je ukazala da je veliki problem to što inspekcije ne kontrolišu sivo tržište već samo legalne operatere otpada, kao i to što zakoni iz ove oblasti koji su usklađeni sa evropskim zakonodavstvom nisu primenjeni. Prema njenim rečima, u narednim godinama potrebno je zatvoriti hiljade ilegalnih deponija kako bi se povećale šanse za pristupanje Evropskoj uniji.\nPredstavnici „Šolc holdinga“ u okviru ove konferencije istakli su da je ova kompanija od 2001. godine do danas uložila preko 20 miliona evra u poboljšanje životne sredine u Republici Srbiji. Osim toga, predložili su i osnivanje posebnog ministarstva za oblast zaštite životne sredine ili veću podelu odgovornosti i radnim grupama u okviru Ministarstva poljoprivrede i zaštite životne sredine, kao i zatvaranje ilegalnih otpada i ilegalnih preduzeća u reciklažnoj industriji.\nMinistarstva poljoprivrede i zaštite životne sredine


27.01.2018 13:22 6738 3 0\nNacionalni parkovi Crne Gore (NPCG), pored svoje jedinstvene prirodne vrijednosti, imaju veliki istorijski i kulturni značaj za Crnu Goru i za cijeli svijet.\n"Pored toga, Nacionalni parkovi Crne Gore kao sastavni dio ukupne turističke ponude zemlje imaju veliki potencijal da promovišu i podrže stvaranje novih kulturnih projekata i razvoj turizma u Crnoj Gori", rekao je direktor Javnog preduzeća Elvir Klica.\nKako saopštili su predstavnici NPCG, E. Klica je ovih dana sastao sa direktorom predstavništva nemačke Fondacije Konrad Adenauer u Srbiji i Crnoj Gori sa ciljem informisanja o izradi idejnih projekata vezanih za razvoj kulturne baštine nacionalnih parkova Crne Gore. Takođe je naglasio da je kulturni turizam veoma važan segment promocije, u kojem Crna Gora, a naročito njeni nacionalni parkovi, imaju mnogo različitih ponuda.\nPredstavnik nemačke Fondacije Konrad Adenauer, Bekman-Dijerkes, rekao je da je u poslednjih nekoliko godina, kompanija realizovala niz projekata širom svijeta u cilju očuvanja i promocije kulturnog nasleđa. "Crna Gora je jedinstvena zemlja sa mnogim prirodnim lijepotama. Od posjete ove planinske balkanske zemlje, koja se nalazi na obali Jadranskog mora, došao sam do zaključka da su Nacionalni parkovi nisu samo prirodna, već i kulturna blaga Crne Gore", rekao je u saopštenju.\nNa sastanku su bili predstavljeni nekoliko kulturnih i istorijskih projekata: renoviranje vodenice u kanjonu rijeke Tare, restauracija srednjovjekovnog karavanskog puta u Nacionalnom parku Durmitor, istraživački rad u NP Lovćen, obnova starih kamenih mostova i mlinova u Nacionalnom parku Skadarsko jezero, i organizacija raznih tematskih izložba i objavljivanje kataloga kulturno-istorijskog naslijeđa Nacionalnih parkova Crne Gore.\nDetaljnije 1233 10\nDetaljnije 6476 12\nDetaljnije 1801 11\nDetaljnije 1569 8\nDetaljnije 7508 1 2\nDetaljnije 1581 5\nDetaljnije 9558 10\nDetaljnije 2038 6\nDetaljnije 5714 1\nDetaljnije 5422 9\nDetaljnije 6583 9\nDetaljnije 6469 1


POGUBAN REVOLT: Vojislav Šešelj kritično, smršao 23 kilograma, odbija hemoterapiju! : Nadlanu.com\nPOGUBAN REVOLT: Vojislav Šešelj kritično, smršao 23 kilograma, odbija hemoterapiju!\nObjavljeno 9. maja 2014. / 18:01:02\nLider Srpske radikalne stranke i optuženik u Haškom tribunalu Vojislav Šešelj nalazi se u veoma lošem zdravstvenom stanju, opasnom po život.\nNjegov boravak u Hagu postao je pravi košmar, a kako Telegraf.rs saznaje, on je odbio da prima hemoterapiju i za šest meseci je smršao preko 23 kilograma!\n"Vojislav Šešelj je životno ugrožen, njegovo stanje je jako loše. Uprkos tome, i dalje je vedar duhom. Tragovi bolesti i loših uslova su vidljivi na njemu, jer je za 6 meseci smršao čitavih 23 kilograma! Trebalo je da primi 12 ciklusa hemoterapije, ali je išao samo na jednu", kaže za Telegraf Nemanja Šarović, potvrđujući naša saznanja.\n"Jednom prilikom mi je rekao: *Ne boj se, ja sam iskusan robijaš, a tada je najvažnije da se ne prepustite i da vas ne uhvati letargija“. On se tako ponaša. Puno piše i čita, a od nas uvek traži da mu donosimo mnogo knjiga, koje nam prilikom našeg sledećeg viđenja vrati pročitane. To ga, po mom mišljenju, održava u životu", kaže Šarović.


Šantiću u spomen (video)\n27. maja 2016. 07:59\nNa današnji dan, 27. maja 1868. godine, rođen je Aleksa Šantić, autor antologijskih pesama „Ostajte ovde“, „Emina“, „Veče na školju“.\nPripadao je mostarskom krugu oko književnog lista „Zora“, koji je pokrenuo s Jovanom Dučićem i Svetozarom Ćorovićem. U Mostaru je osnovao srpsko pevačko društvo „Gusle“. U vreme Aneksione krize izazvane 1908. austrougarskom okupacijom Bosne i Hercegovine, pobegao je u Italiju, a zatim je bio poslanik u Bosanskom saboru.\nU Prvom svetskom ratu austrougarske vlasti su ga hapsile kao istaknutog srpskog nacionalistu. U početku je pisao pod uticajem srpskih pesnika Branka Radičevića, Jovana Jovanovića Zmaja i Vojislava Ilića, ali je potom izgradio vlastiti pesnički izraz, karakterističan po elegičnim motivima i rodoljubivim temama.\nNjegovi stihovi su muzikalni a pesme osećajne, pune ljubavi za nacionalno i socijalno potlačene, s jakim revoltom protiv tiranije. Ogledao se i u drami i prevodio s nemačkog i češkog. Dela: drame „Hasanaginica“, „U magli“, „Anđelija“, prevod „Lirskog intermeca“ Hajnriha Hajnea.\nVerovatno niste ni razmišljali: Ovo je top 20 seksi zanimljivosti\nEvropski fejsbuk pesnički festival u Novom Sadu\nKoji je vaš lični broj?\npoezijazanimljivostialeksa šantićna današnji danpesnik\nGustav Klimt u Banatskom kulturnom centru u Novom Miloševu\nNovi svetski rekord: OVOLIKO novca je jedan kupac dao za sliku Leonarda da Vinčija!…\nLeonardova slika prodata po rekordnoj ceni\nEgipat prikazao do sada nevidjene predmete iz groba faraona Tutankamona\nSlika Marka Šagala prodata za 28,5 miliona dolara\nIzložbu u Galeriji SANU videlo više od 46.000 posetilaca\nU Kini otvorena biblioteka sa neverovatnih 1,2 miliona knjiga, a enterijer je…\nPredstava 'Beton mahala' 50. put pred publikom i prvi put na znakovnom…\nPočela prodaja ulaznica za premijeru Vojvodjanske rapsodije…\nNovi svetski rekord: OVOLIKO novca je jedan kupac dao za…\nEgipat prikazao do sada nevidjene predmete iz groba faraona…\nIsidora Bjelica: Neću više napisati nijednu knjigu\nU Kini otvorena biblioteka sa neverovatnih 1,2 miliona knjiga, a…\nNakon 168 god. otkriveno od čega je slavni kompozitor zaista umro\nNovi svetski rekord: OVOLIKO novca je jedan kupac dao za sliku…


Beta 16. oktobra 2019. 11:25\nPredsednik Udruženja gradjana CarGo Aleksandar Vučić podneo je Višem javnom tužilaštvu u Beogradu krivičnu prijavu protiv organizatora štrajka taksista u Beogradu sa obrazloženjem da su izvršili krivično delo zloupotrebe prava na štrajk, saopštilo je danas to udruženje.\nŠtrajkom je, kako se navodi, ugrožena bezbednost gradjana, naneta materijalna šteta i stvarena loša slika glavnog grada.\nVučić je krivičnu prijavu podneo protiv Aleksandra Bjelića, predstavnika Saveza taksi udruženja Srbije „Satus“, Vlade Bulatovića iz Strukovnog udruženja taksi preduzetnika Beograd i Saše Kneževića iz Ugovorne privredne taksi komore.\n„Danima smo bili svedoci javne zloupotrebe prava na štrajk predstavnika taksi kartela koji je iskoristio štrajk i mogućnost blokade grada kao sredstvo pritiska na Vladu, predsednika i nadležne organe, a sve zarad ostvarivanja svojih nelegitimnih ciljeva“, navedeno je u prijavi.\nPrema Vučićevim rečima, ne samo da je štrajk taksista nezakonit, već je jedini razlog štrajka bilo gašenje aplikacije CarGo i gušenje konkurencije, sa ko zna kojim sve zahtevima i interesnim grupama iza toga.\nDodao je da „750.000 članova tog Udruženja neće dozvoliti da se ucenjuje država, maltretiraju gradjani i zloupotrebljava ustavno pravo na štrajk“. On je postavio pitanje posledica tako nezakonito organizovanog i vodjenog štrajka.\n„Da li sada ovo znači da svako ko može da parališe grad to treba i da uradi kako bi ispunio svoje interese“, upitao je Vučić.\nU krivičnoj prijavi se navodi da je okrivljeni Bjelić na štrajku poručio da „nema pregovora i da traže gašenje aplikacije CarGo“, a da Zakon o štrajku navodi da su „organizatori dužni da pokušaju sporazumno da reše nastali spor“.\n„Predsednik države, Vlada i drugi nadležni organi više puta su javno osudili štrajk taksista i uputili im otvoren poziv na dijalog i rešavanje problema, koji oni nisu prihvatili, nego su prešli u radikalizaciju protesta“, rekao je Vučić. Dodao je da nije prvi put da taksisti zloupotrebljavaju pravo na štrajk i da su ranije Vlada i nadležni organi popustili pod pritiskom taksi kartela i ispunili im tadašnje zahteve, oprostili poreski dug i nisu plenili vozila.


Bezbednosna situacija stabilna ali nepredvidiva - Studio B\nBezbednosna situacija stabilna ali nepredvidiva\nBezbednosna situacija stabilna ali nepredvidiva RTS\nDruštvoDrustvo Pocetna 12. 03. 2019. 10:27:37\nBezbednosna situacija stabilna ali nepredvidiva,rekao je načelnik Generalštaba Vojske Srbije, general potpukovnik Milan Mojsilović, povodom pojačanog prisustva policije na severu Kosova i Metohije\n„Odgovornost na pripadnicima Kfora je da obezbede stabilno stanje na čitavoj teritiriji Kosova i Metohije. Mi smo zainteresovani za naše građane ne samo na severu Kosmeta, nego i na jugu, na čitavoj teritoriji Kosova i Metohije.\n„Vojska Srbije je, figurativno rečeno, mnogo jača u odnosu na jučerašnji dan, a biće jača sutra u odnosu na danas. Raslolaže sa 14 „migova“, od kojih je 10 u Republici Srbiji, a četiri se nalazi na remontu u Belorusiji“, kaže Mojsilović.\n„Imali smo nasleđeno stanje, to su stvari koje opterećuju status i standard. Uprkos tome, imali smo povećanja plata, i to pokazuje da država stoji iza Vojske“, zaključio je general Mojsilović.


Arhiva vesti 30.12.2018 - Naslovi.net\nVesti online 30.12.2018\nOdbojkaši Srbije su dobili rivale na Internacionalnim kvalifikacijama za Olimpijske igre. Desetoplasirana reprezentacija na FIVB rang listi će zbog svoje pozicije i tzv. sistema serpentine (objašnjenje OVDE) igrati protiv Italije, Kameruna i Austalije… »\nMozzart sport: Srpske šampionke znaju odakle da krenu po jedino što im faliMozzart sport: Odbojkaši protiv Italijana za olimpijsku vizujoš 10 povezanih\nPredsednik Srbije Aleksandar Vučić izjavio je da je plan Prištine da do marta sledeće godine izbriše granice sa Albanijom i da tada ukine takse na proizvode iz Srbije kako bi zatražila nastavak dijaloga sa "drugačije pozicije". Vučić je na… »\nVečernje novosti: Vučić: Ukinuće takse kad stvore svoju "Veliku Albaniju"Vesti online: "Kad u martu budu izbrisali granice tada će ukinuti takse"još 8 povezanih\nVučić uručio novogodišnje paketiće deci s Kosova\nPredsednik Srbije Aleksandar Vučić uručio je danas u Beogradu novogodišnje paketiće deci iz tri osnovne škole iz centralnog dela Kosova. Paketiće je u Predsedništvu dobilo 40 dece uzrasta 9 do 12 godina iz Gračanice, Sušice i Babinog Mosta… »\nTelegraf: Hrabre devojčice iz Babinog mosta ne kriju da su Srpkinje i poručuju da se bore: Paketići, selfiji, izložba, evo kako je proteklo druženje Vučića sa decom sa KiM (foto) (video)Vesti online: Deca sa KiM: Želimo da živimo mirno i lepojoš 9 povezanih


Kosovo i Oliver Ivanović, četiri godine kasnije: Kada će biti rešeno ubistvo jednog od lidera kosovskih Srba - CITY SMART | Vesti bez ulepšavanja\nČetiri godine posle ubistva Olivera Ivanovića, jednog od lidera kosovskih Srba, konačna istina o ovom zločinu ništa nije bliža nego prethodnih – možda je i dalja.\nTog 16. januara 2018. godine, nešto posle osam sati ujutru, Ivanović je u Kosovskoj Mitrovici pogođen sa pet metaka u leđa – u bolnici je podlegao povredama.\n„Osećaj je vrlo mučan… Preduge četiri godine su iza nas, a mi i dalje ne znamo ništa”, kaže za BBC na srpskom Aleksandar Ivanović, bratanac Olivera Ivanovića.\n„Uvek pomislim da li je ovo ikako moglo da se izbegne, koje su to mračne sile imale interes da uklone Olivera i koliki su njihovi dometi kada već četvrtu godinu uspevaju da izbegnu zakonske sankcije za ono što su uradili”, dodaje.\nTri godine od ubistva Olivera Ivanovića: „Predugo je vreme proteklo”\nKosovsko Specijalno tužilaštvo u februaru 2020. za zločin je optužilo kriminalnu grupu navodno predvođenu Zvonkom Veselinovićem i Milanom Radoičićem, o kojima se neretko govori kao o „kontroverznim biznismenima” sa severa Kosova.\nOpozicija u Beogradu održala protestvu šetnju – „Ko je ubio Olivera”\nŠetnja pod parolom „Ko je ubio Olivera” počela je oko podneva od Predsedništva Srbije, a kolona okupljenih je zatim nastavila preko Terazija do Trga Republike, pored zgrade Politike i Javnog servisa.\nPlanirano je da se završi u Crkvi Svetog Marka gde će ubijenom političaru biti zapaljene sveće.\nŠpetim Gaši, kosovksi politički analitičar, smatra da je ubistvo Ivanovića „utišalo opozicione glasove”.\n„Ljudi i dalje pričaju o tome ko je odgovoran za ubistvo, ali ne kao pre… Tiše je nego ranije”, navodi Gaši za BBC na srpskom.\nTatjana Lazarević, urednica portala KosSev, kaže da se u tom gradu vreme može meriti „pre i posle ubistva Ivanovića”.\n„Međutim, u poslednje dve godine kao da sećanje na njega i na to ubistvo bledi”, navodi.\nAko bi sudski proces koji treba da dođe dovede do odgovornih za Ivanovićevo ubistvo mogao da se sažme u jednu reč, ona bi bila – odlaganje.\nMeđu okrivljenima su četvorica pripadnika Kosovske policijske službe – Nedeljko Spasojević, Dragiša Marković, Žarko Jovanović i Rade Basara, sekretarica Olivera Ivanovića Silvana Arsović i Marko Rošić.\n„Taj postupak do ovog trenutka ne daje odgovore na dva ključna pitanja – koje izvršio to ubistvo i ono najvažnije, kome je to Oliver toliko smetao, da je na kraju odlučio da ga likvidira”, kaže Aleksandar Ivanović.\nAmerika uvela sankcije Veselinoviću i Radoičiću – šta to znači\n„Polako ali sigurno naša istraga u slučaju ubistva Olivera Ivanovića napreduje i ide ka tome da ćemo u narednom periodu moći da kažemo i ime izvršioca”, izjavio je predsednik Srbije Aleksandar Vučić u martu 2019. godine.\nNekoliko meseci kasnije rekao je da Radoičić „nije cvećka“, ali da ni na koji način nije učestvovao u ubistvu Ivanovića.\nRada Trajković, opoziciona političarka sa Kosova, kaže za BBC na srpskom da Ivanovićev slučaj nije rešen zbog „povezanosti srpskih i kosovskih bezbednosnih, političkih i državnih struktura”.\n„Zajedničkim snagama je blokirano da se dođe do procesa čiji rezultat treba da ima istinu o ubistvu Olivera”, smatra Trajković.\nAleksandar Ivanović dodaje da je za pronalazak ubica „pre svega potrebna politička volja”, umesto koje „prisustvujemo političkom prepucavanju Beograda i Prištine”.\n„Ali ubeđen sam da će se u jednom trenutku stvoriti politički ambijent gde će rešavanje Oliverovog ubistva biti prioritetno pitanje”, navodi.\n„Cela zemlja prati slučaj nesretnog mladića iz Hrvatske koji je nestao u Beogradu i ima priliku da vidi koliki je značaj tih bezbednosnih kamera”, kaže Ivanović.\n„Ti snimci trase kuda se taj mladić kretao ključni su dokaz za rekonstrukciju događaja iz koga bi moglo da se zaključi šta se zapravo desilo sa njim…\n„Kako je moguće da u Oliverovom slučaju nema takvih snimaka?”\n„Zbog toga se nameće pitanje – ko je dovoljno moćan da ukloni sve te snimke”, navodi Ivanović.\n„U prve dve godine posle ubistva, kada prođete ulicom i kojoj je Ivanović ubijen, nekako je postojala veza između cele te tragedije i života u Mitrovici”, kaže Lazarević.\n„Međutim, nepodeljen utisak ljudi ovde jeste da je ta slika nekako izbledela – sada se ponovo aktuelizovala, pred četvrtu godišnjicu i možda se polako vraća”, dodaje.\nKosovo iznajmljuje Danskoj mesta u zatvorima – za 15 miliona evra godišnje\nKad politika uđe u ring – kako je Srbija spustila rampu bokserima sa Kosova\nZa to vreme, navodi, život u Kosovskoj Mitrovici „buja i ide dalje”.\n„To je neki potpuno novi život, veliki je broj mladog sveta, dolaze u Mitrovicu iz delova Kosova južno od Ibra, ruralnih sredina na severu, pa i gradova u Srbiji”, navodi.\n„Imaju privilegije kroz razne programe i retkost je da neko nije uhlebljen u nekoj od državnih institucija i u jednom i u drugom sistemu”, dodaje.\nSlučaj Olivera Ivanovića je, kaže, kao i generalno odnos ljudi prema Kosovu – nikoga ne interesuje dok se nešto ne desi, pa izbije u prvi plan.\n„Sve to što piše u optužnici su čaršijske priče koje čujete godinama, samo su sada stavljene na papir”, navodi Lazarević.\n„Mada, što se tiče srpske strane, maltene svi smatraju da je optužnica tanka, konfuzna, nejasna i da proces ide traljavo, sporo”.\nProtiv straha – grafit u Beogradu\nZvaničnici Srbije, poput tadašnjeg direktora Kancelarije za Kosovo i Metohiju Marka Đurića, govorili su da je glas za njega zapravo „glas protiv interesa srpskog naroda i glas za razbijanje srpskog jedinstva”.\n„Godina kada je mržnja produbljena”: Referendum na Kosovu – 30 godina kasnije\nŠpetim Gaši, politički analitičar iz Prištine, smatra da je ubistvo Olivera Ivanovića „utišalo opozicione glasove” na severu Mitrovice.\n„Spekulacija i dalje ima oko toga ko stoji iza ubistva, da li neko krije dokaze, šta je sa kamerama sa ulice, ko to krije, ali ljudi su oprezniji…\n„Ne pričaju toliko o tome u javnosti”, navodi Gaši.\n„Bio je čovek kompromisa, uvek otvoren za takva rešenja, nije tražio sukobe kako bi na njima rastao”, navodi.\nIpak, dodaje, sećanje na njega je među albanskom zajednicom „pomalo kontroverzno” zbog „Čuvara mostova”.\n„Ali ta percepcija se menja, većina ljudi kaže da je on bio čovek kompromisa”, navodi.\nA i srpska zajednica Ivanovića takođe vidi pomalo kontroverzno, smatra Gaši – kao nekoga ko je vodio opoziciju i bio deo vlasti Demokratske stranke.\n„Ali i to se menja… Gledaju ga najviše kao čoveka ulice koji je postao političar i predstavljao glas Srba, a da na njega nisu uticali ni Beograd, ni Priština”.\nGaši smatra da će slučaj „teško biti rešen”, a Trajković da bi nešto moglo da se promeni ako više bude uključena međunarodna zajednica i ako se pojavi snimak atentata.\n„Duboko verujem da bi istina i okončanje tog procesa rezultirao odlaskom sa vlasti Aleksandra Vučića”, navodi.\nNa pitanje šta će se dalje desiti, Tatjana Lazarević kaže da ne zna i da je „gorka istorija Kosova pokazala da se sve lako promeni, spontano ili ne”.\n„Na Kosovu se nikad ništa sigurno ne zna”, navodi.\nAleksandar Ivanović ipak ističe da je jedna stvar sigurna – njegova porodica će nastaviti da traži odgovorne.\n„Nećemo dozvoliti da se Oliver zaboravi”, kaže.\n„Očigledno su ljudi svesni sprege kriminala i politike, nenormalnih uslova u kojima živimo”, navodi Ivanović.\nKako navodi, zato je važno da se „mračnim silama stane na put”.\n„Stiče se utisak da mnogima ne odgovara rešavanje Oliverovog ubistva…\n„A ukoliko se to pitanje ne reši, onda je jedino logično pitanje – ko je sledeći za odstrel?”


REGION Archives - Stranica 5 od 40 - Novinar.rs\nBez izborne reforme u Bosni i Hercegovini neće biti omogućena legitimna zastupljenost konstitutivnih naroda, napisao je danas na tviteru hrvatski premijer Andrej Plenković. – Nakon raspisivanja Opštih izbora u BiH, […]\nIzetbegović rekao da u BiH živi 60 odsto Bošnjaka, koji imaju pravo da sami vladaju, a ne da budu svedeni na “trećinu vlasti”! Bakir je tako pozvao na rušenje Dejtona […]\nIZGLASANO: Ovo je nova CG vlada, Dritan na čelu!\nPoslanici crnogorskog parlamenta izabrali su članove 43. vlade, na čijem će čelu biti premijer Dritan Abazović, lider Građanskog pokreta URA. Novoformirana vlada će imati 18 ministarstava, četiri potpredsednika i dva […]\nKO JE ROBERT GOLOB: Novi premijer Slovenije\nU novi saziv slovenačkog parlamenta ulazi pet političkih stranaka, dvostruko manje od sadašnjeg, a novu vladu sastaviće Robert Golob iz Pokreta sloboda (GS), pobednika parlamentarnih izbora u nedelju i poručio […]\nŠOKANTAN ODGOVOR PLENKOVIĆA PREDSEDNIKU HRVATSKE! “Neka ih blokira kada je frajer” – besan na Milanovića zbog NATO alijanse\nHrvatski premijer Andrej Plenković pozvao je predsednika Zorana Milanovića da sam blokira priključenje Finske i Švedske NATO, kada, kako je rekao, već sedi na samitima NATO i da ne čeka […]\n“RAZMOTRIĆEMO TRANZIT GASA ZA SRBIJU I MAĐARSKU” Oglasio se bugarski premijer nakon odluke Rusije da prekine isporuku\nBugarski premijer Kiril Petkov izjavio je danas da odluka Rusije da obustavi isporuke gasa Bugarskoj predstavlja ucenu i da Sofija razmatra sve ugovore s Gaspromom uključujući i tranzit ruskog gasa […]\nOGLASIO SE GASPROM! Nema više isporuke gasa za Bugarsku i Poljsku, a evo šta je razlog\nRuski energetski gigant „Gasprom“ saopštio je danas da je potpuno obustavio isporuke gasa Bugarskoj i Poljskoj jer energent nisu platili u rubljama. – „Gasprom eksport“ je obavestio „Bulgargaz“ i „PGNiG“ […]\nSLOVENAC HOĆE DA POSREDUJE IZMEĐU BEOGRADA I PRIŠTINE: Pahor zainteresovan da menja Lajčaka nakon isteka mandata?\nPahor namerava da stupi na funkciju specijalnog predstavnika EU za dijalog Beograda i Prištine. Prema navodima slovenačkih medija, aktuelni predsednik Slovenije Borut Pahor zainteresovan je da, po isteku mandata, preuzme […]\nNEKRETNINE VAN KOSOVA I UŠTEĐEVINA Pacolijev avion vredan skoro 10 miliona evra, a hotel 42 miliona\nPacolijev avion vredan skoro 10 miliona evra, a hotel 42 miliona. Lider Alijanse za novo Kosovo Bedžet Pacoli prijavio je imovinu vrednu stotine miliona evra, a samo njegov privatni avion […]\nIstraživanje: Građani Severne Makedonije smatraju Srbiju najvećim prijateljem\nMakedonski građani smatraju da je Srbija najveći prijatelj Severne Makedonije, rezultat je istraživanja tink-tenk organizacije Institut “Prespa”. Kako je prenela državna agencija MIA, skoro 39 odsto građana Severne Makedonije smatra […]


Tehnička infrastruktura - SMATSA\nOsnovu tehničke podrške za proveru i kalibraciju ZRNS iz vazduha čine jedan avion Hawker Beech Super King Air 350 sa ugrađenim sistemom za kalibražu AD-AFIS-260. Proizvodnju sistema za kalibražu i njegovu ugradnju u avion izvršila je Aerodata AG, u skladu sa važećim međunarodnim standardima i zahtevima.\nHawker Beech Super King Air 350 predstavlja kombinaciju aviona visokih performansi i modernog dizajna. Pogonsku grupu čine dva visoko pouzdana turbopropelerska motora Pratt & Whitney PT6A-60A\nAvion je opremljen sa Pro Line 21 arhitekturom koja pripada familiji najnaprednijih rešenja u avionskim sistemima.\nmaksimalna krstareća brzina 310 kts (574 km/h)\nmaksimalna visina 35,000 ft (10,668 m)\ndužina piste za poletanje (50 ft prepreke) 3,300 ft (1,006 m)\ndužina piste za sletanje (50 ft prepreke) 2,692 ft (821 m)\nmaksimalni dolet 1,470 Nm (2,722 km)\nminimalna brzina (sa izvučenim stajnim trapom) 81 kts (150 km/h) IAS\nmaksimalna brzina penjanja (sa oba motora) 2,731 ft/min (832 m/min)\nbuka pri poletanju 70.3 dB\nAD-AFIS-260 je visoko tačan i pouzdan savremeni sistem za kalibražu.\nOsnovu arhitekture sistema AD-AFIS-260 čine: FIS prijemnici i senzori, AFIS računarski sistem, sistem za određivanje referentne pozicije aviona, FIS periferni uređaji, test oprema i oprema za kalibraciju FIS prijemnika.\nFIS prijemnici koji se koriste u sistemu za kalibražu, predstavljaju visoko kvalitetne prijemnike i sertifikovani su kao oprema za primarno korišćenje u avionu. Referentni pozicioni sistem je hibridni sistem u kojem se primenom optimalnog algoritma vrši integracija više senzora.\nU uslovima povoljne konstelacije satelita korišćenjem P-DGPS (phase-DGPS) rešenja, određivanje referentne pozicije, sistem za kalibražu vrši sa dinamičkom tačnošću manjom od 10cm, dovoljnu za kalibražu ILS CATIII.


JOVANKA JOLIĆ, istoričar umetnosti i istraživač: Jezuiti su zavladali na ovim prostorima! (VIDEO)\nJOVANKA JOLIĆ, istoričar umetnosti i istraživač: Jezuiti su zavladali na ovim prostorima! (VIDEO)\nAutor: Glas javnosti 05.06.2021. u 19:54\nSpecijalno za Glas javnosti serijal o pravoj istoriji nastanka ljudskog roda.\nZasto je istorija važna za jedan narod ?\nŠta se postiže znanjem o prošlosti - istoriji i kako to saznanje utiče na jedan narod?\nJOVANKA JOLIĆ, ISTORIČAR UMETNOSTI I ISTRAŽIVAČ: Koji su narodi nastajali u laboratoriji i koji su ljudi bili visoki tri metra i bili najsličniji božanstvima? (VIDEO)\nKoje su posledice ucenja lazne istorije ?\nKoji su narodi nastajali u laboratoriji i sa kojim ciljem- objasnila nam je Jovanka Jolić, istoričar umetnosti i istraživač. Kakva je istorijska uloga Romanovih i Nemanjića - poslušajte u emisiji.\nVideo Glas javnosti Bog te videoJovanka Jolić


Balje: Poslanička grupa 6+ će glasati za Aljbina Kurtija\nPoslanica Duda Balje, članica poslaničke grupe 6+, najavila je da će glasati za Aljbina Kurtija za premijera, prenosi Gazeta Eskpres.\nBalje je rekla da manjinske zajednice neće uslovljavati Kurtija te da čekaju dogovor o formiranju koalicije Samoopredeljenje – DSK.\n“Nismo još seli da razgovaramo, čekamo sporazum između DSK i Samoopredejenja. Verujem da ćemo u ponedeljak napraviti mnogo konkretniji dogovor. Mi pokušavamo da od početka napravimo parlamentarnu grupu“, rekla je Balje.\nOna je dodala da će se sve raditi u dogovoru sa ostalim političkim subjektima, podsetivši da toj grupi pripada jedno ministarstvo po Ustavu, kao i srpskoj zajednici.\nBalje je naglasila da je na dosadašnjim sastancima lider Samoopredeljenja izrazio spremnost da radi na poboljšanju života manjinskih zajednica na Kosovu.\nKao rezultat ovih sastanaka, Balje kaže da će lako postići pozitivan dogovor sa Kurtijem.\n„Definitivno ćemo sklopiti sporazum sa premijerom. Aljbin Kurti je u sjajnoj poziciji da pomogne zajednicama. Razgovarali smo o projektima koji nas veoma zanimaju, ali do sada ih nismo mogli realizovati “, izjavila je Balje.\nDuda Balje je bila član Skupštine Kosova u prethodnom parlamentu kao deo koalicije Bošnjačka demokratska stranka-VAKAT. Nakon izbora 6. oktobra, Balje je podnela ostavku sa svih mesta u stranci.\nNajavljujući ostavku, Balje je rekla da je odluku donela posle dužeg perioda poremećenih odnosa unutar stranke.


Diskriminacija u Srbiji opada?\nPoverenica za zaštitu ravnopravnosti Brankica Janković ocenila je, gostujući u Novom danu televizije N1, da diskriminacija u Srbiji opada.\nBrankica Janković izabrana je krajem prošlog meseca za poverenicu za zaštitu ravnopravnosti. Iako je pred Srbijom još dosta izazova u borbi protiv diskriminacije, ona smatra da je situacija danas dosta bolja nego pre nekoliko godina.\nPodsetila je da je npr. prošle godine u Beogradu organizovana Parada ponosa, kao i da će u subotu, 27. juna, više nevladinih organizacija, treću godini zaredom, organizovati šetnju “Zona slobodna od mržnje”, koja je ove godine posvećena antifašizmu. Janković je rekla da će učestvovati u šetnji, a pozvala je i građane da joj se pridruže.\nPoverenica je ocenila i da je u Srbiji unapređen položaj osoba sa invaliditetom ali da se one i dalje suočavaju sa brojnim barijerama.\nKada je reč o Romima, Janković je ukazala na problem stvaranja novog animoziteta prema toj nacionalnoj zajednici, jer se u javnosti stvara pogrešna slika da država izdvaja veliku količinu novca za njih. Istina je, kako kaže, da veliki broj donatora pomaže unapređenje položaja romske nacionalne zajednice, ali da najveći deo tih sredstava odlazi na administriranje, dok manje od 10 odsto novca zaista završi u rukama romskih porodica.\nViše informacija na linku N1:


ZVANIČNO: Napadač napustio Zvezdu za manju platu (FOTO) - Crvena zvezda info\nKošarka / 195 pregleda\nKošarka / 510 pregleda\nZVANIČNO: Napadač napustio Zvezdu za manju platu (FOTO)\nRastanak je utanačen posle samo šest meseci saradnje, a ovim poslom profitiraće obe strane.\nNije uspeo Nikola Stoiljković da opravda očekivanja u Crvenoj zvezdi, pa je danas posle samo šest meseci usledio, kako saznaje HotSport, sporazumni raskid saradnje. Dve strane su uspele da sklope posao kojim će profitirati, a napadač će do 30. juna nositi dres Majorke.\nŠpanski drugoligaš će za vreme pozajmice člana Brage plaćati 25.000 evra i dobijaće od crveno-belih jos 5.000 evra.\nTako će plata bivšeg igrača Rada i Čukaričkog na „rajskom ostrvu“ iznositi malo manje nego u prethodnom periodu provedenom na stadionu „Rajko Mitić„. Tako je šampion Srbije uštedeo određenu sumu novca, a treba podsetiti da je pozajmica letos koštala 200.000 evra.\nPosle meča u Napulju bilo je jasno da golgeter sreću mora da potraži u novoj ekipi, pošto se ovog puta nije uklopio u sistem trenera Vladana Milojevića sa kojim je imao uspehe u Čukaričkom. Upisao je 15 mečeva i na terenu u svim takmičenjima proveo je 811 minuta i postigao pet pogodaka.\nMajorka se nalazi u plej-of zoni u borbi za povratak u elitu, gde je nekada godinama „prva zvezda“ bio Jovan Stanković, a ostaje da se vidi hoće li dolazak novog srpskog internacionalca se pokazati kao pogodak u centar.


Server: Većinu ne zanima etnonacionalizam\nU razgovoru za Glas Amerike, američki analitičar Danijel Server razmotrio je nove nacionalističke incidente u regionu, odnose Srbije i Albanije ali i problem stanovnika Balkana koji odlaze da se bore na strani Islamske države.\nU svom blogu na vebsajtu Peacefare.net, američki analitičar Danijel Server izrazio je zabrinutost zbog nedavnih incidenata na fudbalskoj utakmici Srbije i Albanije, kao i pojave grafita na srpskom manastiru Dečani. On je osudio nacionalističke ispade koji remete odnose Srbije i Albanije u trenutku kada je susretom premijera Vučića i Rame trebalo da se načini važan iskorak.\n“Bila je to koincidencija – incident na fudbalskoj utakmici koji nije bilo lako ignorisati i pojava grafita na na manastiru Dečani, za šta sam mislio da je nesrećna podudarnost dogadjaja koji su otkrili da je uvek bio problem na Balkanu – ali obično sporedni problem – etnonacionalizam medju Albancima. Oba dogadjaja su po meni pokazala jednu podzemnu struju etnonacionalizma.”\nServer ističe da su u pitanju osećanja manjine stanovništva koja ne bi trebalo da ugroze napredak u srpsko-albanskim odnosima.\n“Odnosi jesu bolji. Ne bi trebalo da nam pažnju odvuče sasvim mali procenat populacije na Kosovu, Albaniji, Crnoj Gori – medju kojima postoji odredjeno pan-albansko osećanje. Iskreno rečeno postoji pan-srpsko raspoloženje u Srbiji, Bosni i Hercegovini i Hrvatskoj, oba ova naroda imaju istorijat etnoteritorijalnog nacionalizma. Nemam zamerke na to što ljudi prepoznaju da imaju zajedničku kulturu i jezik, ali problem nastaje kada ljudi dovedu u pitanje političko uredjenje i pokušaju da prekrajaju granice u skladu sa etničkom pripadnošću, to ima veoma destabilizujući efekat.”\nServer smatra da većina gradjana u Albaniji, Kosovu i Srbiji ima sasvim drugačije prioritete.\n“Strasti lako planu a posebno u uskoj manjini populacije, želim da povučem da većnu Albanaca u Albaniji, Kosovu, Crnoj Gori, Makedoniji danas više brine njihova plata I kvalitet života nego prekrajanje granica. Isto vazi za Srbe, jasno je da se Srbija okrenula od nečega sto Vesna Pusic, govoreći o Hrvatskoj, naziva “herojskom politikom”, a to je politika etničkog nacionlizma, okrenula se ka običnoj, “dosadnoj politici” - obezbedjivanju usluga, popravljanju ulica, staranju da ljudi imaju poslove, i mislim da ljude u svim zemljama regiona više interesuju poslovi nego zastava iznad fudbalskog stadiona pa čak i šta je napisano na manastiru Dečani. To što je uradjeno je užasna, šokantna stvar ali to ne rade svi, već sasvim mali deo stanovništva.”\nMedju grafitima na manastiru Dečani našla se i podrška uspostavljanju kalifata Islamske države, kao manifestacija novog problema u regionu – pojave ljudi koji odlaze da se bore u Iraku i Siriji na strani islamista. Situacija je posebno paradoksalna na Kosovu, koje neguje snažno partnerstvo sa SAD. Mnogi stručnjaci smatraju da problem ima ekonomsku pozadinu jer nezadovoljni mladi muslimani iz regiona ne vide alternativu i zato su laka meta radikalnih regrutera.\n“Svakako je delimicno povezano sa ekonomijom ali nije samo ekonomska situacija u pitanju. Islamisti će imati odredjenu privlačnost za mlade, možda nedovoljno obrazovane muslimane na Balkanu. Ako pogledate broj ljudi koji odlaze da se bore u Iraku ili Siriji je mali i vlade Kosova, BiH i Srbije se veoma trude da ih spreče, ali to nije lako. U pitanju su demokratske zemlje koje izdaju pasoše i nije lako sprečiti ljude da idu u inostranstvo pa će biti potrebna konstantna budnost”, smatra Server.\nAmerički analitičar ističe da bi broj regruta ISIS-a u regionu mogao da poraste ukoliko se borbe nastave, ali da je i dalje reč o izuzetno malom broju ljudi. Čak i ako se potpuno preseče broj stranih boraca, i dalje bi postojao ogroman problem u Iraku i Siriji, zaključuje američki analitičar.


NSinfo: Novosađani mnogo piju, naročito mladi - nisu svesni problema\nNovosađani mnogo piju, naročito mladi - nisu svesni problema\nMladi koji piju alkohol ne smatraju da je to nešto što je, za razliku od droge i cigareta, loše, jer apsolutno svi piju, i to je veliki problem\nkazala je za Dnevnik povodom Svetskog dana borbe protiv alkoholizma, pedagog Jovana Bilak iz Savetovališta za mlade u Domu zdravlja.\n“Alkohol je sastavni deo svakog trenutka našeg društva i bez obzira na to da li je u pitanju veseo ili tužan povod, ništa ne može da prođe bez alkohola, a osim toga, poznato je da je ljudima lakše da se napiju i da ih je baš briga za to šta se oko njih dešava, nego da realno sagledaju svet u kojem žive“, istakla je Jovana Bilak.\n“Mi se trudimo da ukažemo na to koliko je alkohol štetan i koliko se kod adolescenata zavisnost stvara brže od bilo kojeg oblika zavisnosti, ali i brže nego kod odrasle osobe”, veli Jovana Bilak.\nSa činjenicom da se alkohol u našem gradu, ali i drugim u Srbiji, neograničeno konzumira među mladima, složila se i potpredsednica Omladine JAZAS-a Novi Sad Jelena Barna, koja je rekla za Dnevnik da se ta bolest zavisnosti često ne prepoznaje kao problem, zbog čega ljudi narušavaju svoje zdravlje.\n“Istraživanja koja sprovodimo među mladima ukazuju na to da je znanje najbolji način za borbu protiv upotrebe psihoaktivnih supstanci, pri čemu oni najlakše usvajaju one informacije koje dobijaju od svojih vršnjaka te se naše različite aktivnosti zasnivaju upravo na različitim metodama vršnjačke edukacije“, kazala je ona, i dodala da mladi informacije koje dobijaju od svojih vršnjaka često smatraju pouzdanijim od drugih.\nOsim što mladi Novosađani mogu da se jave u Savetovalište pri Domu zdravlja i slušaju predavanja o borbi protiv alkoholizma, u Novom Sadu postoji i Klub lečenih alkoholičara „Grbavica”.\n“Trenutno imamo oko 150 članova lečenih alkoholičara, s kojima na sastanke dolaze i saradnici – supružnici, članovi porodice, prijatelji… jer i oni zajedno s alkoholičarima moraju da nauče da se edukuju o problemu zavisnosti“, rekao je PR i savetnik u Klubu Zoran Manojlović.\nSveže statističke podatke o tome koliko je alkohol tokom protekle godine bio zastupljen u našem gradu i državi, te koliki je procenat lečenih alkoholičara bio u proteklom periodu nismo uspeli da dobijemo. Ipak, u Savetovalištu za alkoholizam u beogradskoj Specijalnoj bolnici za bolesti zavisnosti rekli da su da su uočili da se svake godine povećava broj otvorenih kartona za lečenje.\n... istraživanje, Novi Sad, pivo, zdravlje


Vučić: Nisu krivi novinari za moje zdravstvene probleme, ali neki vode jezivu kampanju - Politika - Dnevni list Danas\nPočetna » Vesti » Politika » Vučić: Nisu krivi novinari za moje zdravstvene probleme, ali neki vode jezivu kampanju\n„Bila je to savršena oluja, kako su rekli lekari“, rekao je Vučič, odgovarajući na novinarska pitanja, nakon sastanka sa predstavnicima kompanije Azvirt, sa kojom je potpisan komercijalni ugovor za izgradnju deonice auto-puta Ruma-Šabac i brze saobraćajnice na deonici Šabac-Loznica.\nOn je, na pitanja TV N1, rekao da mu je bilo veliko zadovoljstvo da odgovarana na pitanja ove medijske kuće tog dana, misleći na nedavno otvaranju Bulevara Vudroa Visona, jer je „zahvaljujući tome pao rejting onih koje protežirate ispod 6 odsto“.\n„Ja bih vašem novinaru dao politički orden jer mu je omogućio svojim pitanjima da bude tako uspešan toga dana“, reako je Vučić.\nOn je rekao da se sa te televizije i nekih drugih medija vodi „jeziva kampanja“, pominjući da je meta tavke kanpanje bila i njegova savetnica Suzana Vasiljević.\nPrema njegovim rečima, to je „pervezna inverzija“ jer ovi mediji od sebe prave žrtvu.\n„Kad Suzna sa pravom kaže desničari – dele letke, nemojte da se pravite naivni: ‘kako znate’, jer su vam desničari delili te letke ispred vlade Srbije“, rekao je Vučić, povodom izjave Vasiljević o tome ko ubacuje letke pred TV N1.\nOn je rekao da će iza sebe ostaviti „više nego bilo ko“ pre njega, više muzeja, autopiteva i drugog.\nVučić se zahvalio danas svima koji su brinuli zbog njegovog zdravstvenog stanja, ali i onima koji su želeli da „nestane“ jer ga to, kako je istakao, motiviše da se još jače i hrabrije bori za Srbiju.\n„Nije bila laka ta noć petak na subotu. Hvala za brigu hvala i onima što su želeli da nestanem jer me motivišu da se još jače i hrabrije borim za našu Srbiju“, rekao je Vučić novinarima u Beogradu komentarišući pisanja na društvenoj mreži Tviter.\nUpitan o navodima na Tviteru jednog od predstavnika „Lokalnog fronta“ iz Kraljeva, Vučić je rekao da samo junaci pucaju čoveku u leđa.\n„Što se tiče pet metaka u leđa poznati su junaci pucali u leđa. To je jedno junačko delo, a posle toga će junački da se napije. Zamislite ljude u Kraljevu časne junake kad gledaju nekoga ko kaže hajde da ga ubijemo sa pet metaka u leđa. Dobrodošao, dođi možeš sa leđa i spreda, ja nisam naoružan“, rekao je Vučić.\nOn je kazao i da politički protivnici ne mogu da ga pobede nikako, jer se ustaju u 11 časova a u 12 idu na sastanak za neku kombinaciju.\n„Ne ide to tako. Za pobedu je potreban rad“, rekao je Vučić.\nPredsednik Srbije Aleksandar Vučić rekao je danas da za razliku od drugih političara u Srbiji nikada nije bežao od pitanja i da mu pitanja novinara pružaju priliku da na najbolji mogući način „raskrinka neistine pojedinih medija i političkih protivnika“.\nReagujući na komentar predsednika Nezavisnog udruženja novinara Srbije (NUNS) Željka Bodrožića da treba da odgovara na pitanja pojedinih medija kao što su NIN, N1 i Insajder Vučić je kazao da ne postoji bolja prilika nego da mu tim pitanjima omoguće da im pokaže „koliko nemaju ozbiljnu argumentaciju“.\n„Uvek sam spreman, uvek bio spreman i uvek ću biti spreman“, rekao je Vučić novinarima u Predsedništvu Srbije.\nDodao je da će uvek pobeđivati argumentima i to „bez ikakvih problema“, kao i da mu je savest, kako je istakao, čista i da time pokazuje koliko su napadi na njega besmisleni.\n„Besmisleni napadi koji imaju za cilj samo da ti kažemo da te nema i da mi dođemo na vlast“, kazao je Vučić i dodao da će „pobediti argumentima i činjenicama“.\nGovoreći o francuskom non-pejper predlogu o politici proširenja EU Vučić je kazao da Srbija ima četiri poglavlja pripremljena za otvaranje, a da od EU zavisi koliko će poglavlja biti otvoreno.\n„Da li će biti otvaranje novih poglavlja, nemam pojma“, kazao je Vučić.\nOn je rekao i da Srbija ima najveće količine zlata u svojoj istoriji i da je to preko 31 tone zlata.


Rešite se neprijatnog mirisa znoja - mojabeba.rs\nPrirodna rešenja za neprijatan miris znoja\nTagovi: domaći keks kamilica miris znoja neprijatan miris slani rastvor top znoj\nPriča o dečaku i čizmicama koja je nasmejala ceo svet!\nPored velike odgovornosti i mukotrpnog rada, posao vaspitača donosi i veoma zabavne trenutke sa mališanima. Upravo to dokazuje i ova priča.... [...\n„Igraonica“ u stanu: Provedite zabavan vikend sa vašim mališanima\nVikend je vreme za uživanje, ali i jedini period kada potpuno možete da se posvetite klincima. Ako želite da ih razmrdate i razveselite, a iz n...\n„Hot mama“ na meti kritika javnosti zbog fotografije na Fejsbuku\nMarija Kang, 32-godišnja majka troje dece koja živi u Kaliforniji našla se na meti kritika javnosti širom sveta zbog fotografije koju je objavila n...\n16 sep, 2016 Zdravlje i nega\nPeriod trudnoće je posebno vreme za svaku ženu. U drugom trimestru promene postaju vidljive i za okolinu. Ti si srećna, uzbuđena i zračiš prepoznat...\nPredlog za ručak: Ćuretina u kukuruznim pahuljicama\n29 feb, 2016 Ishrana deteta\n[caption id="attachment_113499" align="alignnone" width="640"] Foto: Dobra Hrana[/caption] Sastojci: 600 g ćurećeg belog mesa 200 g kukuru...\n7 mar, 2017 Korisni saveti\nPočetkom devetog meseca trudnoće (oko 37. nedelje trudnoće), trudnica treba da spakuje torbu koju će poneti u porodilište. Tako će biti sigurna i p...


Schwarz-Schilling pozvao ujedinjene nacije da utvrde UN-ov dan Srebrenice - Kozarac.ba\nVisoki predstavnik i specijalni predstavnik Evropske unije Christian Schwarz-Schilling danas je u svom govoru pred Vijećem sigurnosti UN-a pozvao Ujedinjene nacije da utvrde UN-ov dan Srebrenice – kao dan obilježavanja tragičnih događaja koji su se desili 1995. godine i kao dan kada bi se odavala počast žrtvama genocida i njihovim porodicama.\nU govoru koji se dotakao mnogih tema, analizirajući mnogobrojne teškoće sa kojima se suočio u Bosni i Hercegovini u toku svog mandata, a posebno presude Međunarodnog suda pravde u slučaju BiH protiv Srbije i Crne Gore, Schwarz-Schilling je obavijestio Vijeće sigurnosti UN-a kako je “radikalna retorika zatrovala politički ambijent i pitanje Srebrenice se ponovo aktueliziralo”.\nVisoki predstavnik i specijalni predstavnik Evropske unije je govorio i o perspektivama za tranziciju i preuzimanje odgovornosti, koji su bili ključne odlike njegovog mandata, naglašavajući oblasti u kojima je došlo do zastoja u reformama neophodnim za euro-atlantsku integraciju Bosne i Hercegovine, oblasti u kojima je zemlja ipak postigla napredak te oblasti u kojima ona treba postići napredak kako bi se razvila u funkcionalnu državu sposobna za punu euroatlantsku integraciju.\nSchwarz-Schilling je odao priznanje Vijeću sigurnosti UN-a za ulogu koju je imalo u postizanju pozitivnog ishoda po pitanju policijskih službenika kojima je Međunarodna policijska misija Ujedinjenih nacija uskratila certifikate.\nSchwarz-Schilling je posebno ukazao na to da su “neodgovorni političari vršili nemilosrdnu političku manipulaciju ovim pitanjem (Srebrenice)”, u svjetlu presude Međunarodnog suda pravde što, kako je on rekao, “samo skreće pažnju sa pravih pitanja koja zahtijevaju konkretne mjere”.\nNaglasio je i vlastite napore da poboljša uslove u i oko Srebrenice, kao i oblasti u kojima Ujedinjene nacije trebaju razmotriti dalje aktivnosti posebno u vezi sa nedostatkom saradnje Srbije sa Međunarodnim tribunalom za zločine počinjene u bivšoj Jugoslaviji (Haškim tribunalom) u Hagu.\nSchwarz-Schilling je posebno istakao važnost rada pravosudnih tijela i institucija za provođenje zakona u BiH, ali naglašavajući da se ne radi o promjeni ustavnog i teritorijalnog poretka zemlje.\n“Jednostrana izmjena Daytonskog mirovnog sporazuma bila bi ozbiljan rizik za mir i stabilnost. Vijeće sigurnosti treba da razmotri da jasno prenese ovu poruku”, kazao je Schwarz-Schilling.\nVisoki predstavnik je objasnio kako je uputio pismo predsjedniku Srbije Borisu Tadiću u svjetlu presude Međunarodnog suda pravde te da je tražio da ga on informira o mjerama koje poduzima u smislu saradnje sa Haškim tribunalom, međutim predsjednik Tadić nije odgovorio na to pismo.\n“Vjerujem da Vijeće sigurnosti treba veoma ozbiljno razmotriti pitanje kako privoliti Srbiju da provede presudu Međunarodnog suda pravde”, naveo je Schwarz-Schilling te dodao kako se to tiče stabilnosti u regionu i Vijeće sigurnosti u tom smislu mora biti na visini zadatka.\nSchwarz-Schilling je također zatražio od Vijeća sigurnosti UN-a da podsjeti sve strane potpisnice Općeg okvirnog sporazuma za mir da imaju obavezu da poštuju svoje međunarodne obaveze, a posebno obaveze u smislu saradnje sa Međunarodnim tribunalom za bivšu Jugoslaviju.\nOn je obavijestio Vijeće sigurnosti UN-a da blokada političkih reformi, posebno restrukturiranja policije, u Bosni i Hercegovini traje više od godinu dana i da se moraju uložiti veći napori da se prevaziđe nedostatak političke volje, skepsa i bojazan koji dominiraju političkim razgovorima kako bi BiH postigla napredak na putu ka Evropi.\n“Evropska unija je odobrila tehničke pregovore sa Bosnom i Hercegovinom za Sporazum o stabilizaciji i pridruživanju,” rekao je Schwarz-Schilling. “Dokument je spreman za parafiranje – ali se prvo moraju ispuniti politički uslovi.”\nOn je opisao “preuzimanje odgovornosti” kao zahtjevan proces učenja, ali je jasno ukazao na to da on predstavlja put napretka za Bosnu i Hercegovinu.\n“Zahtjevan proces učenja ne znači da je preuzimanje odgovornosti pogrešna stvar – ali to je upozorenje koje ne trebamo ignorirati”, kazao je on. “Upozorenje da se tranzicija ne može uzimati kao gotova činjenica, da bh. vlasti moraju povećati svoje napore da odgovore svojim obavezama u upravljanju vlastitom zemljom i da se ozbiljan dugoročni međunarodni angažman mora nastaviti”.\nVisoki predstavnik i specijalni predstavnik Evropske unije je objasnio kako je dao preporuku da se produži postojanje Ureda visokog predstavnika (OHR) i nakon kraja juna ove godine, jer su njegove bojazni za političku stabilnost BiH bile sve jače. Uprkos mnogim zastojima ipak je tokom mandata Schwarza-Schillinga postignut napredak u Bosni i Hercegovini.\nUsmjerio je pažnju Vijeća sigurnosti UN-a i ka činjenici da su izbori održani u skladu sa međunarodnim demokratskim standardima, da su organe vlasti oformili političari BiH sami, iako sporo, da je BiH pristupila NATO-ovom programu Partnerstvo za mir i priključila se zoni slobodne trgovine u jugoistočnoj Evropi te da Vijeće za regionalnu saradnju odlučilo da njegovo sjedište bude u Sarajevu.\nSchwarz-Shilling je zahvalio Vijeću sigurnosti UN-a za njegovu konstruktivnu ulogu u usvajanju pisma predsjednika, koje se tiče policijskih službenika koje su decertificirale UN-ove Međunarodne policijske snage.\nOn je također izrazio zahvalnost institucijama Bosne i Hercegovine, Vijeću Evrope, Policijskoj misiji Evropske unije te Odjelu UN-a za mirovne operacije i Velikoj Britaniji kao predsjedavajućem Vijeća sigurnosti UN-a, što su radili zajedno sa njegovim Uredom u nalaženju rješenja za ovo pitanje.\nVisoki predstavnik i specijalni predstavnik Evropske unije je apelirao na lidere Bosne i Hercegovine da se vrate diskusiji i konkretnim aktivnostima u interesu svih građana posebno navodeći potrebu za reformama u sferi obrazovanja, privrede, stranih ulaganja, javne uprave i emitiranja.\nNaglasio je kako je dugoročno značajno da se osigura da BiH bolje zadovolji potrebe svojih građana i postane efikasna, funkcionalna država koja može biti punopravni član euroatlanskih institucija.\n“Uvjeren sam da Bosna i Hercegovina treba pokrenuti proces ustavne reforme u okviru vlastitih institucija čime bi se političkim strankama, Parlamentu i društvu općenito osigurao forum za debatu o suštinskim pitanjima i za tehničke pripreme vezane za kompleksna pitanja u okviru ustavne reforme”, kazao je on, naglašavajući da su i Evropska unija i Sjedinjene Države spremne da daju savjete oko standarda i podijele svoje iskustvo i stručnost.\n“Međunarodna zajednica ne smije izbjegavati svoju obavezu da pruži pomoć”, nastavio je Schwarz-Schilling. “Ona mora aktivno nastaviti s provođenjem svoje politike pružanja savjeta i smjernica bosanskohercegovačkim organima vlasti do momenta u kojem više neće postojati potreba za Uredom visokog predstavnika i bonskim ovlastima”.\nVisoki predstavnik i specijalni predstavnik Evropske unije upozorio je na buduće izazove sa kojima će se novoformirane vlasti i njegov nasljednik, ambasador Miroslav Lajčák, suočiti u predstojećem periodu.\nTakođer, zahvalio se Vijeću sigurnosti na podršci koju su mu pružali tokom mandata te najavio da namjerava da zadrži bliske kontakte s Bosnom i Hercegovinom, “zemljom koju je dobro upoznao i zavolio”, kako bude išla putem ka svjetlijoj budućnosti u euroatlantskim institucijama, navodi se u saopćenju OHR-a.


Konferencijski sistemi - Koving\nVi ste na: Početna / Konferencijski sistemi\nKvalitetna podrška konferencijama svih tipova\nEfikasno održavanje konferencija podrazumeva upotrebu modernog ozvučenja, a ponekad i prevodilačkog sistema. Konferencijski audio sistemi omogućavaju kvalitetan ugođaj svim učesnicima, a lako se proširuju dodatnim funkcijama i integrišu sa drugim sistemima\nDogađaje u velikim prostorima i sa velikim brojem učesnika nemoguće je realizovati bez zvučnika i mikrofona, koji u zavisnosti od potreba mogu biti žični ili bežični, i koji se povezuju u celovit sistem. Pored toga, oni mogu biti povezani sa dodatnim uređajima koji olakšavaju i ubrzavaju komunikaciju u prostorijama različitih veličina. Ako je potrebno, moguće je snimati sve izgovoreno na konferenciji, radi arhiviranja i kasnije upotrebe.\nZa dešavanja u kojima deo učesnika ne govori zvanični jezik događaja tu su prevodilački sistemi koji omogućavaju da se simultano prevodi na jedan ili više dodatnih jezika, u zavisnosti od potreba. Na taj način se štedi vreme i izbegavaju eventualni nesporazumi i greške u komunikaciji, a gosti mogu sami, preko bežičnih prijemnika, birati jezik koji će slušati i podešavati jačinu zvuka.


Društvo sudija Srbije i Udruženje javnih tužilaca i zamenika javnih tužilaca Srbije izrazili su danas solidarnost sa turskim kolegama koji su proteklih dana pohapšeni i ostali bez funkcija, pozivajući vlasti Turske da hitno oslobode sudije i javne tužioce za koje ne postoji osnovana sumnja za umešanost u vojni udar.\nU zajedničkom saopštenju ta dva strukovna udruženja apelovano je na turske vlasti i da poštuju vladavinu prava i ljudska prava.\nOni su takođe pozvali Savet Evrope, njegovo telo Evropski komitet za prevenciju torture, kao i Komitet Ujedinjenih nacija protiv torture, i druge međunarodne organizacije koje se bave zaštitom ljudskih prava, da oforme timove strucnjaka i ispitaju na licu mesta zabrinjavajuću situaciju.\nApelovali su i na Evropske zvanicnike i institucije da najoštrije osude ugrožavanje nezavisnosti pravosuđa u Turskoj i apeluju na turske vlasti da poštuju medunarođnim pravom i ustavom zagarantovane principe na kojima pociva pravosuđe u demokratskom društvu.\nTakođe da urgentno preduzmu sve raspoložive mere kako bi ubrzana i alarmantna erozija vladavine prava u Turskoj bila zaustavljena, navodi se u saopštenju.\nUdruženja navode da obim akcija sprovedenih protiv sudija i tužilaca samo u danu kada je pokušan vojni udar ukazuju na osnovanu sumnju da se u Turskoj masovno krše ljudska prava i pritvorene sudije i tužioci nehumano tretiraju.\nTo pokazuje 2.745 sudija i javnih tužilaca koji su razrešeni i uhapšeni, a pripremljena je, kako navode, i nova lista za hapšenje još 2.000 sudija i tužilaca.\nUskaćuju im se prava na odbranu putem zabrane kontakata sa advokatima, a dogodio se i slučaj dvojice sudija koji su istog dana 18. jula doživeli srčani napad tokom davanja iskaza u sudskoj zgradi u Izmiru.\nNeprihvatljivost vojnog udara protiv vlasti izabrane na demokratskim izborima ne može biti opravdanje za kršenje osnovnih prava, flagrantno urušavanje nezavisnosti pravosuđa i vladavine prava, zaključila su strukovna udruženja Srbije.\nTEKST SAOPŠTENJA U CELINI MOŽETE PROČITATI ISPOD:\nDruštvo sudija Srbije i Udruženje javnih tužilaca i zamenika javnih tužilaca sa velikom zabrinutošću prate situaciju u kojoj su se njihove turske kolege sudije i tužioci našle nakon pokušaja vojnog udara u Turskoj.\nTursko pravosuđe se poslednjih godina suočava sa velikim izazovima, na šta su u svojim brojnim obraćanjima evropskim institucijama, nažalost bezuspešno, upozoravala međunarodna strukovna udruženja sudija MEDEL i IAJ/EAJ, kao i Konsultativno veće evropskih sudija Saveta Evrope. Sudije i javni tužioci u Turskoj, koji su savesno i jednako prema svakom vršili svoju funkciju, trpeli su pritiske i pretnje, bili izlagani protiv svoje volje premeštajima (njih 9.000, od ukupno 15.000 koliko ih je u Turskoj, premešteno je samo u prethodne nepune dve godine) u više od hiljadu kilometara udaljena mesta, neosnovanim razrešenjima, a od 2014. godine čak i hapšenjima.\nObim akcija sprovedenih protiv sudija i tužilaca samo u danu kada je pokušan vojni udar – 2.745 sudija i javnih tužilaca je razrešeno i uhapšeno, a pripremljena je i nova lista za hapšenje još 2.000 sudija i tužilaca, uskraćivanje sudijama i tužiocima prava na odbranu putem zabrane kontakata sa advokatima, slučaj dvojice sudija koji su 18. jula doživeli srčani napad tokom davanja iskaza u sudskoj zgradi u Izmiru, ukazuju na osnovanu sumnju da se u Turskoj masovno krše ljudska prava i pritvorene sudije i tužioci nehumano tretiraju.\nNeprihvatljivost vojnog udara protiv vlasti izabrane na demokratskim izborima ne može biti opravdanje za kršenje osnovnih prava, flagrantno urušavanje nezavisnosti pravosuđa i vladavine prava.\nDruštvo sudija Srbije i Udruženje javnih tužilaca i zamenika javnih tužilaca izražavaju svoju solidarnost sa turskim sudijama i javnim tužiocima i pozivaju:\nTurske vlasti da hitno oslobode sudije i javne tužioce za koje ne postoji osnovana sumnja za umešanost u vojnom udaru, kao i da poštuju vladavinu prava i ljudska prava.\nSavet Evrope, njegovo telo Evropski komitet za prevenciju torture, te Komitet Ujedinjenih nacija protiv torture, kao i druge međunarodne organizacije koje se bave zaštitom ljudskih prava, da oforme timove stručnjaka i ispitaju na licu mesta zabrinjavajuću situaciju.\nEvropske zvaničnike i institucije da najoštrije osude ugrožavanje nezavisnosti pravosuđa u Turskoj, apeluju na turske vlasti da poštuju međunarodnim pravom i ustavom zagarantovane principe na kojima počiva pravosuđe u demokratskom društvu i urgentno preduzmu sve raspoložive mere kako bi ubrzana i alarmantna erozija vladavine prava u Turskoj bila zaustavljena.


Metropol Palace, Beograd, Okolina\nBeograd ili niskobudžetni Njujork, kako ga nazivaju Beograđani, vekovima je bio raskrsnica između Istoka i Zapada i ta kombinacija različitih uticaja kreirala je jedinstven miks koji posetioce ove prestonice uspešno zavodi. Beograd je idealna kombinacija zapadnog standarda i kulture i istočnog egzotičnog duha. Od klasične lepote, šarmantnih kutaka i intrigantnih ulica do kafana sa živom muzikom, pronaći ćete baš ono što vam treba za jednu sasvim novu priču.\nNajlepše znamenitosti Beograda nalaze se na nekoliko minuta šetnje od hotela Metropol Palace: Tašmajdanski park, Narodna skupština, Crkva Svetog Marka. Nedaleko od hotela u samom centru grada nalaze se Knez Mihajlova ulica – pešačka zona sa ekskluzivnim radnjama, stara Kalemegdanska tvrđava i park, kao i najpoznatija boemska četvrt Beograda – Skadarlija.\nTokom boravka u Beogradu iskoristite priliku da posetite Beogradsku tvrđavu sa koje se pruža fantastičan pogled na ušće Save u Dunav, na Novi Beograd i Zemun. U Kalemegdanskom parku se nalaze paviljon “Cvijeta Zuzorić”, Velike stepenice, zoološki vrt, dečiji park, brojni spomenici i skulpture, nekoliko sportskih terena, muzeji, kafić i restoran.\nOva uska i strma uličica sa kaldrmom iz turskog perioda očaraće vas na prvi pogled svojim živopisnim izgledom. Danas se u Skadarliji pored poznatih restorana u kojima možete probati srpsku tradicionalnu kuhinju i uživati uz zvuke starogradske muzike, nalaze i galerije, pekare, poslastičarnice, kafići.\nDuh starog Beograda i njegovih najvećih boema možete upoznati u Skadarskoj ulici – Skadarliji, smeštenoj u samom centru Starog grada i ušuškanoj između starih gradskih zdanja.


- Sraman je zato što je nehvatljivo da država Srbija srpski narod sada 70 godina nakon Drugog svetskog rata treba da pređe na stranu poraženih - rekao je Vulin.\nOn je dodao da smo mi narod pobednik i da se takvim presudama i pokušajima rehabilitacije čitav jedan narod gura tamo gde nikada nije bio - na stranu poraženih.\n- Mi smo deo antifašističke koalicije, mi smo deo pobednika, ovakve presude će nas gurnuti tamo gde nikada nismo bili - rekao je Vulin.\n- Sudske presude ne prave istoriju, istorija je onakva kakva jeste - rekao je Vulin dodajući da je za njega pokušaj rehabilitacije Kalabića apsolutno neprihvatljiv.\n- Uostalom, naše mesto je na Crvenom trgu, naše mesto je medju silama pobednicama, naše mesto 9. maja nismo izborili sa saradnicima okupatora nego smo izborili sa onima koji su se protiv okupatora borili - istakao je Vulin.\n- Srpski narod nema nijedan razlog da se stidi svoje antifašističke prošlosti, nemojte nas terati presudama da moramo da postanemo deo poraženog sveta. Mi smo uvek bili na boljoj strani sveta - poručio je Vulin.


SDP Visoko / Uputili smo inicijative za Špiljakovu i Hlapčeviće | Visoko.co.ba\nNaslovnica Lokalne Teme Politika SDP Visoko / ...\nSDP Visoko / Uputili smo inicijative za Špiljakovu i Hlapčeviće\nNaši vijećnici Admir Babić i Belmin Zukan su na posljednjoj sjednici Gradskog vijeća uputili inicijative za Špiljakovu ulicu i Hlapčeviće. Nažalost, ovi projekti nisu obuhvaćeni kapitalnim ulaganjima za ovu godinu, tako da najviše što se sada može uraditi jeste da ovi projekti budu prioritetni u 2022. godini. Osim toga, ostaje pitanje i da li će projekti planirani za ovu godinu biti izvedeni i to zbog nedostatka sredstava, a na što smo pravovremeno upozoravali.\nU Špiljakovoj ulici osim potpuno uništenog asfalta, slivnici su uglavnom van funkcije, pa tako stanovnici ove ulice imaju velike probleme sa bujicama pri svakoj kiši. Zbog toga inicijativa za sanaciju Špiljakove ulice u MZ Stari Grad obuhvata sanaciju slivnika, kanalizacije, ali i same ceste.\nHlapčevići su vjerovatno posljednje naselje u Visokom koje ima otvorenu kanalizaciju koja teče pored puta i prilikom malo jače kiše se izlije na cestu. Nepostojanje adekvatnog ili čak nikakvog asfalta je nažalost tek manji problem za građane ovog visočkog naselja. U Hlapčevićima smo inicirali izgradnju kanalizacije i sanaciju ceste.\nNakon razgovora sa građanima iz ovih dijelova Visokog, naši vijećnici su uputili inicijative kako bi ova naselja bila što prije sanirana. Nadamo se da će Gradska uprava imati razumijevanja za stanovnike ovih područja i ove inicijative obuhvatiti programom kapitalnih ulaganja za 2022. godinu!\nČlanak prijeSavjeti stručnjaka za sigurnije ljeto: Iskoristite prednosti boravka na moru i suncu bez posljedica\nSljedeći članakNeno Murić oduševio publiku u Nikšiću, 7. jula ima veliki koncert u Mostaru